टटका खबर, कवनो खबर छूटे ना.6अगस्त – टटका खबर\nटटका खबर, कवनो खबर छूटे ना.6अगस्त\nआपरेशन का बाद से अस्पताल का आईसीयू में भरती सोनिया अब बाहर अपना कमरा में आ गइल बाड़ी.\nसीएजी का रपट समेत मौजूदा राजनीतिक हालात पर चरचा खातिर कांग्रेस कोर समिति शनिचर का दिने एगो बईठक कइलसि. सीएजी का रपट में प्रधानमंत्री कार्यालय आ दिल्ली सरकार का ओर अंगुरी उठावल गइल बा.\nनीतीश सरकार का खिलाफ आजु राजद के सांसद विधायक लालू प्रसाद का नेतृत्व में धरना प्रदर्शन करीहे.\nचेन्नई में आजु भारत के एकदिना क्रिकेट टीम के चुनल जा रहल बा.\nबिहार में अपराध रोके में नालायक साबित 56 गो पुलिस अधिकारियम के फील्ड ड्यूटी से हटाके अपराध अनुसंधान आ विशेष शाखा में भेजल जा रहल बा.\nसासद संजय निरुपम आ विजय लक्ष्मी साधो के बिहार में कांग्रेस के प्रबारी बनावल गइल बा.\nराज्य के सगरी महादलित टोला में पन्द्रह अगस्त के खास समारोह होखी. ओही टोला के कवनो बुजुर्ग महादलित से झंडा फहरवावल जाई. एकरा खातिर हर टोला के पाँच पाँच सौ रुपिया दिहल गइल बा.\nबिहार के विशेष राज्य के दर्जा देबे पर विचार करे खातिर प्रधानमंत्री मनमोहन सिंह अंतरमंत्रालयीय समूह बनावे खातिर सहमति दिहलन.\nछह गो विश्वविद्यालयन में नया कुलपति नियुक्त करे से पहिले राज्य सरकार से सलाह ना लिहला का विरोध में राज्य सरकार राज्यपाल के लिखित रूप में एतराज जता के एह मसला पर फेर से विचार करे के कहले बिया. दू दिन पहिले राज्यपाल कहले रहले कि नीतीश कुमार से विचार विमर्श भइल रहे.\nमुजफ्फरपुर औराई के बीडीओ पंकज कुमार के इंदिरा आवास खातिर घूस लेत पकड़ लिहल गइल.\nरोहतास जिला के माथा गाँव में माओवादी जेल में बंद एगो दोसरा माओवादी कमांडर सुदामा उरांव का घर में आग लगा दिहले.\nकाल्हु बलिया के गोपालपुर गाँव में ठनका गिरला से एगो महतारी बेटी के मौत हो गइल.\nबिहार में इन्दिरा आवास के दलालन आ बिचौलियन के धर पकड़ के तइयारी चल रहल बा. एह मामिला मे चार सौ से बेसी मुकदमा दर्ज करावल गइल बा.\nबरौनी में बन्द पड़ल यूरिया फैक्टरी के पुनर्जीवित करे के मंजूरी केन्द्र सरकार दे दिहले बिया आ एकर जिम्मा हिन्दुस्तान फर्टिलाइजर कार्पोरेशन के दिहल गइल बा.\nसीतामढ़ी जिला के बथनाहा में एगो निजी बस के दुर्घटना में छह गो सवारियन के मौत हो गइल आ अठारह गो घवाहिल हो गइले. सीतामढ़ी से सोनबरसा जात बस कुआरी गाँव का लगे पानी भरल गड़हा में पलट गइल रहे.\nबिहार के औरंगाबाद में ठनका गिरला से पाँच लोग आ शेखपुरा जिला के पंघहर गाँव में एक आदमी के मौत हो गइल.\nमुजफ्फरपुर के मिठनपुरा में दारोगा के पिटाई से एगो आदमी का मौत का बाद खिसियाइल भीड़ दू गो पुलिस वाहन फूंक दिहलसि. प्रशासन मृतक के परिवार के तीन लाख के मुआविजा आ दारोगा पर कार्रवाई करे के एलान कइले बा.\nकैमूर जिला के भगवानपुर थाना के दबनपुर गाँव में साल १९९४ में छह आदमी के हाथ गोड़ बान्ह के हत्या कर देबे वाला मुख्य आरोपी ज्ञानी पासवान के काल्हु अदालत उमिर कैद के सजा सुनवलसि.\nग्रेटर नोएडा प्राधिकरण आ पतवाड़ी गांव के किसानन के बीच के रगड़ा सलटा लिहल गइल बा आ प्रशासन किसानन के बढ़ल दर से मुआवजा देबे के तइयार हो गइल बा.\nयूपी में एटा के अदालत शनिचर का दिने पुलिस के निर्देश दिहलसि कि ऊ मायावती सरकार में पशुपालन अउर डेयरी विकास मंत्री अवध पाल सिंह का खिलाफ हत्या के मुकदमा दर्ज करे.\nउत्तर प्रदेश में टटका दलबदल में बहुजन समाज पार्टी के एगो निलम्बित विधायक शनिचर का दिने समाजवादी पार्टी में शामिल हो गइले.\nआगरा के नगला मोहन इलाके में मूसलाधार बरखा का बाद एगो दूतल्ला इमारत ढह गइल जवना से घर में सूतल एगो औरत आ दू गो बच्चा मर गइले आ आठ जने घवाहिल हो गइले.\nउत्तर प्रदेश के बिजनौर जिले में शनिचर का दिने तीर्थयात्रियन के लेके जात रेलगाड़ी में आग लगला का बाद सतर्क रेल इंजन चालक कवनो बड़हन हादसा होखे से बचा लिहलसि आ केहू घवाहिल ना भइल.\nकानपुर में परिवार के साथे मारपीट करे आरोपी बनावल एगो पुलिसकर्मी फांसी पर लटक के जान दे दिहले बा.\nराज्य विधानमण्डल के दुनु सदन में शुक का दिने विपक्ष का बवाल का चलते प्रश्नकाल ना हो पावल. विपक्ष लखनऊ सीएमओ हत्याकाण्ड, एन आर एच एम घोटाला, आ जबरन भूमि अधिग्रहण जइसनमुद्दन पर चरचा करावल चाहत रहे.\nरामचरितमानस के रचयिता गोस्वामी तुलसीदास का जयन्ती पर आज कई जगहा कार्यक्रम आयोजित कइल गइल बा.\nबरेली का कनवर, हमीरपुर, आजमगढ़ के सगड़ी, एटा, मुरादाबाद आ उन्नाव से सपा के विधायक बसपा में शामिल हो गइल बाड़े. एहमें से तीन जने के सपा पहिलही निलम्बित कर दिहले रहल.\nन्यायमूर्ति सैयद रफत आलम काल्हु शुक का दिने लखनऊ उच्च न्यायायलय के मुख्य न्यायाधीश पद के शपथ ग्रहण कर लिहले. एकरा पहिले ऊ जबलपुर उच्च न्यायालय के मुख्य न्यायाधीश रहले.\nतीन दिन से पूर्वांचल में रह रह के बरखा हो रहल बा जवना से जनजीवन अस्तव्यस्त हो गइल बा. प्रदेश के सगरी नदी उफनाइल बाड़ी सँ.\nसावन मास में शिव भक्त भगवान शिव के खुश करे खातिर तरह तरह के विधि अपनावेले बाकिर सबले बढ़िया विधि बरेली के कुछ शिव भक्तन के बा जे बाबा भोलेनाथ के शिवलिंग पर दूध ना ढार के अइसन लड़िकन के पियावेले जिनकन बाप महतारी गरीबी का चलते दूध ना पिया सकसु.\nशनिचर कला सबेरे दू गो ट्रक आ पुलिस गश्ती कार समेत पांच गो गाड़ी दिल्ली में अपने में टकरा गइली सँ जवना से दू गो सिपाहियन समेत चार लोग के मौत हो गइल आ बगल में खाड़ सात लोग घवाहिल हो गइले.\nआरपीआई कार्यकर्ता फिल्मकार प्रकाश झा के सामाजिक-राजनीतिक फिल्म ‘आरक्षण’ का विरोध में उनुका घर अउर दफ्तर पर हमला कर दिहले.\nदिल्ली के मुख्यमंत्री शीला दीक्षित के कहना बा कि हो सकेला कि ‘कुछ चीज में गड़बड़ी भइल होखे’ लेकिन ‘फालतू खरचा’ बेवजह नइखे कइल गइल.\nराष्ट्रपति प्रतिभा पाटील शनिचर का दिने बेंगलुरु में न्यायपालिका से अपील कइली कि ऊ वक्त के जरूरत आ ज्वलंत मुद्दन पर उत्तरदायी बने\nसीबीआई शनिचर क दिने केरल के लॉटरी डीलर सैंटियागो मार्टिन आ उनुका सहयोगी जॉन केनेडी का खिलाफ केरल में लॉटरी बेचे से जुड़ल चार गो मुकदमा दर्ज कइले.\nकर्नाटक के नयका मुख्यमंत्री डी.वी. सदानंद गौड़ा आ शपथ ग्रहण समारोह के बहिष्कार करे वाला भाजपा नेता लोग शनिचर का दिने मंत्रीमण्डल के अंतिम रूप देबे पर विचार कइल.\nबाबा रामदेव के हजारों समर्थक अतवार का दिने जंतर मंतर पर यज्ञ करीहें जेहसे पाँच जून के रामलीला मैदान में योग गुरु के अनशन का दौरान पुलिस कार्रवाई घायल महिला राजबाला के तबियत में तेजी से सुधार हो सके.\nसीएजी रिपोर्ट में नाम अइला का बाद भाजपा शीला दीक्षित से इस्तीफा मांगत बिया त कांग्रेस शीला के बचाव में उतर गइल बिया. कांग्रेस के कहना बा कि ऊ भाजपा के माँग का आगा ना निहूरी.\nइतिहास में पहली बार अमेरिका के साख रेटिंग घटवला पर ओबामा सरकार के एगो वरिष्ठ अधिकारी कहले बाड़े कि रेटिंग एजेंसी सच्चाई के अनदेखी कइले बिया.\nसर्वोच्च न्यायालय के कहना बा कि नियुक्ति के पहिले से तय शर्त ऊ लक्ष्मण रेखा हवे जवना के नियुक्ति करे वाली समिति के उल्लंघन ना करे के चाहीं.\nब्रिटानिया इंडस्ट्रीज शनिचर के कहलसि कि मौजूदा कारोबारी साल का पहिला तिमाही में ओकर शुद्ध लाभ 27.3 फीसदी बढ़ल बा आ 41.8 करोड़ रुपिया हो गइल बा.\nशिव सेना नेता आ महाराष्ट्र के पूर्व मंत्री सुरेशदादा जैन अन्ना हजारे के एगो ‘तालिबान गांधी’ के नाम दे दिहले जे अपना बाति के आगा केहू के ना सुने.\nयूनीटेक के प्रबंध निदेशक संजय चंद्रा अदालत में कहले कि 2जी स्पेक्ट्रम घोटाला में केंद्रीय जांच ब्यूरो का लगे उनुका खिलाफ कवनो सबूत नइखे.\nराजस्थान के पाली जिला में एगो 35 साल के औरत के चुड़ैल बता के ओकर मरद आ ससुराल वाले ओकरा के गरम चिमटा से दगले आ अंगारन से जरवले.\nसरकारी कंपनी ईसीआईएल राष्ट्रमंडल खेल में भारी मुनाफा बटोरलसि : सीएजी.\nमुम्बई का किनार पर आ के डूबल जहाज एमटी राक के कप्तान अउर मुख्य इंजीनियर के गिरफ्तारी के थोड़ही देर बाद जमानत पर रिहा कर दिहल गइल.\nलोकपाल विधेयक के सरकारी मसौदे का खिलाफ अगिला 16 अगस्त से जंतर-मंतर पर आमरण अनशन करे के एलान कर चुकल अन्ना हजारे आपन अनशन रामलीला मैदान में कर सकेले. ओने वरुण गाँधी कहले बाड़े कि अगर कवनो जगह नइखे मिलत त अन्ना हजारे उनुका दिल्ली आवास पर अनशन कर सकेले.\nभूस्खलन का बाद बंद हिमाचल प्रदेश के मंडी में चण्डीगढ़-मनाली राष्ट्रीय राजमार्ग संख्या 21 शनिचर का दिने फेर से चालू हो गइल.\nतेलंगाना राष्ट्र समिति (टीआरएस) पी.चिदम्बरम के दिहल ओह बयान के निंदा कइले बिया कि पृथक तेलंगाना राज्य खातिर राजनीतिक दलन के सर्वसम्मति होखल जरूरी बा.\nअधिकतर कश्मीरी अलगाववादी दुसरको दिने अपना घर में नजरबंद रहले आ मीडिया वालन के सैयद अली गिलानी के आवास में नइखे जाये दिहल जात.\nअन्ना हजारे प्रधानमंत्री मनमोहन सिंह आ मानव संसाधन मंत्री कपिल सिब्बल पर तंज कसत कहले बाड़न कि एह लोग के ‘विदेशी शिक्षा’ देश के समुझे नइखे देत.\nमंदी का अनेसा से सेंसेक्स में पिछला हफ्ता5फीसदी के गिरावट भइल.\nपृथक तेलंगाना राज्य खातिर आंदोलन करत संयुक्त कार्रवाई समिति कहले बिया कि अगर आंध्र प्रदेश सरकार हैदराबाद के भर्ती खातिर मुक्त क्षेत्र के दर्जा देबे वाली धारा हटवला बिना पुलिस भर्ती परीक्षा लिहलसि त 13 आ 14 अगस्त के 48 घंटे के बंद राखल जाई.\nयूनियन बैंक ऑफ इंडिया शनिचर का दिने अपना आधार दर में 50 आधार अंक बढ़ा दिहलसि जवना का बाद बैंक से करजा लेबे वालन के बेसी ब्याज देबे के पड़ी.\nवित्त मंत्री प्रणब मुखर्जी शनिचर का दिने चिन्ता जतवले बाड़न कि अमेरिकी सरकार के साख रेटिंग कम हो घइल बा आ कहले कि हालात पर तेज नजर राखल जाई.\nसीएजी का रिपोर्ट में कहल गइल बा कि हजारो लोग मन होखला का बावजूद राष्ट्रमण्डल खेल के टिकट ना पा सकले जबकि छपवावल टिकटन में से 25 फीसदी बिकाइबे ना कइल.\nदवा घोटाला में शामिल रहल के आरोपी झारखण्ड के पूर्व स्वास्थ्य मंत्री भानु प्रताप शाही शनिचत का दिने सीबीआई का विशेष अदालत में आत्मसमर्पण कर दिहले.\nविधानसभा चुनाव का दौरान केरल के पूर्व मुख्यमंत्री वी.एस.अच्युतानंदन के खिलाफ मानहानि के दावा करे वाली कांग्रेस उम्मीदवार लथिका सुभाष शनिचर का दिने आपन याचिका वापस ले लिहली.\nराजस्थान शिक्षा विभाग का सर्वेक्षण में फर्जी नाम बड़हन तादाद में होखला का चलते ओकर विश्वसनीयता नइखे रह गइल.\nगुजरात के सापुतारा से कुछ दूर स्थित शबरी धाम, जहवाँ शबरी आ भगवान राम के मुलाकात भइल रहुवे, अब एगो धार्मिक पर्यटन स्थल बनल जा रहल बा.\nभाजपा प्रवक्ता शाहनवाज हुसैन शनिचर का दिने प्रधानमंत्री के ‘मिस्टर हां’ बतवले काहे कि ऊ कवनो बाति पर ना ना कहसु. इशारा शायद थॉमस, कलमाडी, ए राजा जइसन लोग के जिम्मेदार पद पर बइठवला का ओर रहल.\nजम्मू कश्मीर का कुपवाड़ा जिला में पिछला आठ दिन में सीमा पार से घुसपैठ के चार गो कोशिश नाकाम कर दिहल गइल बा. एह दौरान चार गो आतंकवादियन के मार दिहल गइल आ तीन गो सैनिकन के जान गँवावे के पड़ल बा.\nहिमाचल प्रदेश के मंडी में शनिचर का दिने बादल फटला, बेहिसाब बरखा, से भइल भूस्खलन से चण्डीगढ़-मनाली राजमार्ग संख्या-21 पर यातायात रूक गइल बा आ हजारन का संख्या में वाहन फंस गइल बाड़ी सँ.\nदिल्ली नगर निगम काल्हु शुक का दिने नगर निगम के बँटवारा करे के दिल्ली सरकार के प्रस्ताव के खारिज कर दिहलसि. ई फैसला महापौर रजनी अब्बी का अध्यक्षता में भइल विशेष बैठक में लिहल गइल.\nपश्चिम बंगाल के पूर्व मुख्यमंत्री बुद्धदेब भट्टाचार्य के कहना बा कि दार्जिलिंग समझौता राज्य के बंटवारा आ गोरखालैंड के गठन के राह बनवा दी.\nसीरिया में सरकार विरोधी प्रदर्शन रोके खातिर देश के मुख्य शहर होम्स का आस-पास अउर डेर ए-जोर में टैक आ बख्तरबंद वाहनन के तैनाती कर दिहल गइल बा.\nलीबिया में मुअम्मार गद्दाफी के सत्ता से बेदखल करे ला सेना से मोर्चा लेत विद्रोही देश के एगो महत्वपूर्ण पश्चिमी शहर कब्जिया लिहले बाड़े आ अब ऊ लोग तटीय शहर अज जाविया का ओरि बढ़े के रणनीति बनावत बा.\nअफगानिस्तान के पूर्वी प्रांत वारदाक में शनिचर का दिने एगो अमेरिकी हेलीकॉप्टर दुर्घटनाग्रस्त हो गइला से 31 गो अमेरिकी आ सात गो अफगान सैनिक मारल गइले.\nशक्तिशाली तूफान ‘मुइफा’ चीन का ओरि बढ़ रहल बा जवना चलते पांच लाख लोग के सुरक्षित जगहा पर चहुँपावल गइल बा आ 200 से अधिका हवाई उड़ान रद्द कर दिहल घइल बा. तूफान 162 किलोमीटर प्रति घंटा का रफ्तार से चीन का ओरी बढ़ल आ रहल बा.\nइराक के हिल्ला शहर में जेल तूड़ के भागत कैदियन के रोके खातिर सुरक्षाकर्मी गोली चलवले जवना से तीन गो कैदी मरा गइले. तीन गो पुलिसकर्मियनो के जान चल गइल.\nपाकिस्तान के एबटाबाद में अलकायदा सरगना ओसामा बिन लादेन के मौजूदगी आ अमेरिकी कमांडो कार्रवाई के जांच खातिर बनावल उच्चस्तरीय आयोग का सोझा एकही गवाह हाजिर ना भइले.\nसीरिया में सरकारी सुरक्षा बल आ प्रदर्शनकारियन का बीच हिंसक झड़प देखत अमेरिका अपना नागरिकन से तुरते सीरिया छोड़ देबे के कहले बा.\nमोबाइल से नकदी लेन-देन भा भुगतान करे खातिर सैम पित्रोदा के बनावल सॉफ्टवेयर से अमेरिका के अरबों डॉलर के मोबाइल कॉमर्स बाजार में क्रांतिकारी बदलाव आवे के उमेद कइल जा रहल बा.\nपाकिस्तान के कराची शहर में एगो निजी क्षेत्र के बैंक से छह गो लुटेरा पांच मिनट का भितरे 46 लाख पाकिस्तानी रुपिया (53000 डालर) लूट के फरार हो गइलन सँ.\nअफगानिस्तान पूर्वी प्रांत वारदाक में उत्तर अटलांटिक संधि संगठन (नाटो) के नेतृत्व वाला अंतर्राष्ट्रीय सुरक्षा सहायता दल (आईएसएफ) के एगो हेलीकॉप्टर शनिचर का दिने दुर्घटनाग्रस्त हो गइल.\nअमेरिकी प्रतिभूति अउर विनिमय आयोग गोल्डमैन सैक्स समूह के पूर्व भारतीय-अमेरिकी निदेशक रजत गुप्ता का खिलाफ प्रशासनिक कार्रवाई रोक देबे के फैसला कइले बा आ रजतो गुप्ता ओकरा खिलाफ आपन याचिका वापस ले लीहें.\nचीन का बुढ़वो सब में फइले लागल बा एड्स. 80 साल के एगो बुढ़ऊ में एचआईवी संक्रमण के पता चलल बा जवन कि डाक्टरन का मुताबिक असुरक्षित यौन सम्बंध बनवला से भइल बा.\nचीन के जियांग्सी प्रांत में एगो सड़क दुर्घटना में 17 लोग के मौत हो गइल आ चार जने घवाहिल हो गइले.\nनेपाल में पिछला दिने गिरफ्तार तिब्बती धर्मगुरु दलाई लामा के दूत थिलेय लामा के आठ घंटा बाद एगो बाण्ड भरवा के रिहा कर दिहल गइल बा.\nपाकिस्तान में औरतन का साथ होखे वाला अपराधन में 18 फीसदी के बढ़ोतरी भइल बा. एह अपराधन में जबरिया बिआह आ यौन हिंसा दुनु शामिल बा.\nस्मार्टफोन का मामिला में एप्पल दुनिया के सबले बड़हन स्मार्टफोन कम्पनी बन गइल बा आ ब्लैकबेरी बनावे वाली कम्पनी रिसर्च एंड मोशन (आरआईएम) सरक के चउथका जगहा पर आ गइल बा.\nअमेरिका सरकार वाशिंगटन में लीबिया के दूतावास आ ओकरा कर्मचारियों के सुरक्षा मुहैया कराई.\nवेनुजुएला के राष्ट्रपति ह्यूगो शावेज अपना कैंसर के इलाज चालू राखे खातिर क्यूबा लवटत बाड़न.\nपाकिस्तान का कराची में एगो इमारत ढहला से ओकरा मलबा में दबके 16 लोग के जान चल गइल बा आ 24 जने के अबहियोकवना पता नइखे चलल.\nनासा के वैज्ञानिक कहले बाड़े कि मंगल ग्रह पर बहत पानी सुबूत मिलल बा.\nअमेरिका, फ्रांस आ जर्मनी प्रदर्शनकारियन का खिलाफ हिंसक कार्रवाई कर खातिर सीरिया के राष्ट्रपति बशर अल असद के निंदा कइले बा.\nअमेरिकी राष्ट्रपति बराक ओबामा कहले बाड़न कि उनुकर सर्वोच्च प्राथमिकता देश में रोजगार के अवसर पैदा करे के आ आर्थिक विकास के बढ़ावा दिहल बा.\nअंतर्राष्ट्रीय अंतरिक्ष एजेंसी नासा बृहस्पति ग्रह तक के 2.7 अरब किलोमीटर के यात्रा शुरू कर दिहले बा. एह यात्रा से सौरमंडल के एह सबले बड़का ग्रह के रहस्य खोले के कोशिश कइल जाई.\nसाख रेटिंग एजेंसी स्टैंडर्ड एंड पुअर्स (एसएंडपी) इतिहास में पहिला बेर दुनिया के सबले बड़की अर्थव्यवस्था अमेरिका के रेटिंग ‘एएए’ से घटा के एए कर दिहले बा. एहसे दुनिया भर में अमेरिका के साख में बट्टा लागल बा.\nबाढ़ से त्रस्त उत्तर कोरिया के लोग के मदद खातिर अमेरिका अंतर्राष्ट्रीय मानक के मुताबिक आपातकालीन मानवीय सहायता उपलब्ध करावे का पक्ष मे बा.\nअमेरिकी रक्षा मंत्री लियोन पेनेटा के कहना बा कि ओसामा बिन लादेन के मरइला के ई मतलब नइखे कि अलकायदा नेटवर्क खतम हो गइल बा. अबहीओ अमेरिका एह आतंकवादी संगठन पर दबाव बनवले राखी.\nचीन में शक्तिशाली तूफान ‘मुइफा’ के अनेसा देखत तटीय इलाकन से करीब 206,000 से बेसी लोग के सुरक्षित जगहा पर चहुँपावल गइल बा. तूफान आजुकाल्ह में आवे वाला बा.\nनिर्माणाधीन फिल्म ‘हाउसफुल 2’ के निर्माता साजिद नाडियाडवाला आ निर्देशक साजिद खान का बीच एह बाति पर बतकही हो रहल बा कि आइटस सांग में कवनो नया अभिनेत्री के लिहल जाव कि कवनो पुरनका के. फैसला अबही ले नइखे भइल.\nकार्टून फिल्म ‘विनी द पूह’ 12 अगस्त के भारत में बड़ला पर्दा पर पहिला बेर रिलीज होखे जा रहल बा. निर्माता कम्पनी वॉल्ट डिजनी के कहना बा कि ई फिलिम लड़िका बूढ़ सभका पसन्द आई.\nअभिनेता संजय दत्त शुक ला रात मुंबई में एगो ज्यूलरी शो में अपना पत्नी मान्यता का साथे रैम्प पर चलले आ मान्यता खातिर कुछ पंक्तियो गुनगुनइले.\nहालीवुड अभिनेता कॉर्बिन ब्लू पर अपना फिल्म ‘फ्री स्टाइल’ के प्रचार करे में असफल होखला का बाद उनुका पर मुकदमा कर दिहल गइल बा.\nदिवंगत गायिका एमी वाइनहाउस के लंदन वाला घर उनुकर नयका सहायतार्थ पुनर्वास केंद्र के मुख्यालय बना दिहल जाई जवना से नवहियन के ढेरे मदद मिली.\nरिएलिटी टीवी अभिनेत्री किम कार्डेशियन 20 अगस्त के रॉक गायक क्रिस हम्फ्रीज से बिआह करे वाली बाड़ी आ ओहसे पहिले अपना भावना के प्रकट करे वाला एगो इत्र पेश कइले बाड़ी.\nअमेरिकी फैशन डिजाइनर माइकल कोरस अपना दोस्त लांस लेपरी का साथे अपना समलैंगिक शादी के खबर के पुष्टि कर दिहले. शादी न्यूयार्क में होखी.\nअमिताभ बच्चन अपना आ आवेवाली फिल्म ‘आरक्षण’ के कलाकारन का ओर से कांग्रेस अध्यक्ष सोनिया गांधी के जल्दी ठीक होखे के कामना कइले बाड़न.\nएसडीएटी-रामको शतरंज चैम्पियनशिप में भारतीयन के जलवा. स्वयम्स मिश्रा, वी.ए.वी. राजेश, गिरीश कौशिक अउर जी.ए. स्टैनी शानदार प्रदर्शन कइले.\nअपना आखिरी ग्रुप मैच में मालदीव के 5-0 से हराके सैफ अंडर-16 फुटबाल चैम्पियनशिप के सेमीफाइनल में जगह बनावे वाली भारतीय टीम के कोच थॉमस जोसफ के कहना बा कि मेजबान नेपाल के हरावे खातिर टीम के आपन सबले बढ़िया खेल देखावे के होई.\nअभ्यास मैच में विकेट खातिर तरस के रह गइले भारतीय गेंदबाज आ मेजबान टीम बिना कवनो विकेट गंववले 168 रन बना लिहले बिया. भारत के पहिला 352 रन पर सिमट गइल बा.\nडायमंड लीग के 400 मीटर रेस जीत के ग्रेनेडा के युवा धावक किरानी जेम्स संकेत दे दिहले कि ऊ अगिला महीना होखे जा रहल विश्व चैम्पियनशिपो में कमाल कर देखइहे.\nवेस्टइंडीज क्रिकेट टीम के पूर्व गेंदबाज जोएल गार्नर लगातार तीसरा बेर बारबाडोस क्रिकेट संघ (बीसीए) के अध्यक्ष चुनल गइल बाड़े.\nभारतीय क्रिकेट टीम के पूर्व कप्तान आ चयन समिति के अध्यक्ष के. श्रीकांत सकार लिहले कि इंग्लिश टीम चार मैच का टेस्ट श्रृंखला के शुरुवाल दू गो मैच में बेहतर खेललसि.\nआस्ट्रेलियाई क्रिकेट टीम के पूर्व कप्तान रिकी पोंटिंग कहले बाड़न कि एह साल भारतीय टीम के आस्ट्रेलिया दौरा में उनुका टीम के सबसे कड़ेर इम्तिहान होखे वाला बा.\nइंग्लिश क्रिकेट टीम के सलामी बल्लेबाज एलिस्टर कुक के पूरा भरोसा बा कि ऊ भारत के साथ चल रहल टेस्ट श्रृंखला का दौरान आपन भुलाइल फार्म वापस पा लीहे.\nएसेक्स के बल्लेबाज रवि बोपारा के एजबेस्टन में होखेवाला तिसरका टेस्ट मैच ला इंग्लिश टीम में शामिल कइल गइल बा. ऊ चुटहिल बल्लेबाज जोनाथन ट्रॉट का जगहा पर आइल बाड़े.\nभरोसेमंद बल्लेबाज राहुल द्रविड़ दू साल बाद भारत के एकदिना टीम में वापिस आइल बाड़न. बाकिर चोट अउर खराब फार्म से जूझत हरभजन सिंह आ युवराज सिंह नइखन चुनाइल.\nदक्षिण अफ्रीका खातिर पांच गो टेस्ट मैच खेल चुकल नार्मन गार्डन सौ साल ले जिये वाला दुनिया के पहिलका क्रिकेट खिलाड़ी बन गइल बाड़े. गार्डन के जनम छह अगस्त, 1911 के ट्रांसवाल में भइल रहे.\nरोमानिया के राष्ट्रीय टीम के गोलकीपर कोस्टेल पेंटीलिमोन इंग्लिश प्रीमियर लीग क्लब मे मैनचेस्टर सिटी से जुड़ गइल बाड़े.


मुलायम सिंह के नामांकन से पहले रास्ते पर मिला हथगोला! | अंतर्ध्वनि\nहोम क्षेत्रीय उत्तर प्रदेश मुलायम सिंह के नामांकन से पहले रास्ते पर मिला हथगोला!\nमुलायम सिंह के नामांकन से पहले रास्ते पर मिला हथगोला!\nपिछले समाचारअभिभावक संघ ने मीटिंग में प्रशासन को जमकर कोसा\nअगले समाचारसीएम योगी ने भारतीय सेना को बताया ‘मोदी जी की सेना’, मचा विवाद, देखें विडियो


शोपियाँ – टटका खबर\nश्रीनगर 04 अगस्त (वार्ता). जम्मू-कश्मीर के शोपियां जिला में शुक का देर रात से जारी तलाशी अभियान का दौरान सुरक्षाबल आ आतंकवादियन के मुठभेड़ में पांच गो आतंकवादी मरइलें आ अभियान के बाधा चहुँपावे वाला एक दर्जन ढेलाबाज घवाहिल हो गइलें. रक्षा मंत्रालय के प्रवक्ता कर्नल राजेश कालिया आजु शनिचर के यूनीवार्ता के बतवलें कि


पुण्यतिथि पर पढ़ीं कइसे बनारस के 'शमशेर' बनल रहन भोजपुरी के पहिला सुपरस्टार! - Bharatmajha\nसुजीत कुमार बिदेसिया कइला के लगभग 14 साल बाद दंगल (1977) में अइनी. ई फिलिम बहुत सफल भइल आ सुजीत कुमार भोजपुरी के फुल-टाइम हीरो बन गइनी. उहां के लगातार फिलिम आइल आ ओहमें से अधिकतर सुपरहिट भइल. भोजपुरी के पहिलका दौर के उहां के सबसे सफल हीरो रहनी. उहां के उल्लेखनीय भोजपुरी फिलिम बा- बिदेसिया, दंगल, गंगा घाट, पान खाए सइयां हमार, गंगा कहे पुकार के, गंगा जइसन भउजी हमार, गंगा हमार माई, चम्पा चमेली, पतोह बिटिया, बैरी सावन, सजनवा बैरी भइले हमार, कब होइहें गवनवा हमार,भौजी, नागपंचमी, गंगा, सइयां से भइले मिलनवा, आइल बसंत बहार, बिधना नाच नचावे, लोहा सिंह, माई के लाल, सम्पूर्ण तीर्थयात्रा, सजाई द मांग हमार, सईंया मगन पहलवानी में आदि. 20 मई 2006 के मुम्बई में आयोजित भोजपुरी फिल्म और अल्बम अवार्ड-2005 में सुजीत कुमार के ‘लाइफ टाइम एचीवमेंट अवार्ड’ से सम्मानित कइल गइल रहे.साल 2002 में उहां के मुंबई आवास पर हमरा (मनोज भावुक ) से भेंट भइल. दू दिन साथे रहनी. फिल्म एतबार के सेट पर भी उहाँ के हमरा के ले गइनी आ अमिताभ बच्चन जी से परिचय करवनी. ओह घरी सुजीत कुमार जी के हम एगो लम्बा इंटरव्यू कइनी. ओही बातचीत के प्रमुख अंश इहाँ साझा कइल जा रहल बा. ओह मुलाकात में सुजीत कुमार जी कहले रहीं कि भोजपुरी से हमार उहे नाता बा जवन बछरू के गाय से होला.


कल्लू के म्यूजिक एलबम "चक्का जाम करावेली" जारी – Anjoria\nवेभ म्यूजिक पिछला दिने अरविंद कल्लू के म्यूजिक एलबम “चक्का जाम करावेली” जारी कइले बा. एह एलबम में कल्लू आ निशा के गावल गाना बाड़ी सँ. गीतकार बाड़ें गोविन्द विद्यार्थी, आर आर पंकज, जाहिद अख्तर, आ अमित पाण्डेय. संगीत प्रीतम रावत दिहले बाड़न. आ एह अलबम के प्रस्तुत कइले बवा वी जी आडियो प्राइवेट लिमिटेड.


सिनेमा भोजपुरी में पहिला बेर लागल दस लाख के सेट – Anjoria\nसिनेमा भोजपुरी में पहिला बेर लागल दस लाख के सेट\nसिनेमा भोजपुरी में मंहग सेट लगावे के परंपरा नइखे रहल. बाकिर पिछला दिने फिल्म ‘बिगुल’ खातिर पूरा दस लाख रुपिया लगा के एगो सेट लगावल गइल इलाहाबाद में. सेट एगो जेल के रहुवे.\nनमन इंटरप्राइजेज के बैनर तले बनत ‘बिगुल’ के कथा पटकथा खुद निर्देशक रविकांत लिखले बाड़ें जबकि संवाद मनोज पांडे आ रविकांत के लिखल बाॆ गीतकार रविकांत आ एस. कुमार, संगीतकार नजाकत सुजाद, डायरेक्टर ऑफ फोटोग्राफी रूपांग आचार्य, प्रोडक्शन डिजायनर संजय यादव, एडीटर गोपाल राधानी, नृत्य निर्देशक अशोक मयंक आ मारधाड़ निर्देशक हउवें हीरा यादव.\n‘बिगुल’ के कलाकारन में हैदर काजमी, अक्षरा सिंह, जितेन्द्र यादव, श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.\n'लक्ष्मण रेखा' पार कइली अर्चना सिंह\nशुभी शर्मा के त चल पड़ल


साँच के पड़ताल: का भोजन के बाद ठंडा पानी पिए से कैंसर होएला? - THIP Media\nका भोजन के बाद ठंडा पानी पिए से कैंसर होएला?\nएक एगो फेसबुक पोस्ट इ दावा करेला की खाना खाये के बाद ठंडा पानी पिए से कैंसर होवेला। हमनी के जब इ जांच कइनी तो इ दावा गलत निकलल।\nकौनो रघिदा द्वारा हेल्थ टिप्स नामक एक फेसबुक पेज इ दावा करले बा की खाना खाये के बाद ठंडा पानी पिए से कैंसर होवेला काहेकि ठंडा पानी तैलीय पदार्थ के जमा देवेला। इ दावे का एगो संग्रहीत संस्करण इंहा देखल जा सकेला और एकर आशुचित्र नीचे देवल गइल बा।\nअइसन नइखे। ठंडा पानी पिए से कैंसर ना होएला। अगर रउवा वसायुक्त खाना खाये के बाद भी ठंडा पानी पियातनि तो रउवा ओकरा से कैंसर नहीं होगा। पेट में खाना ठंडे पानी की वजह से ना जमेला।\nइ अवैज्ञानिक और झूठा दावा बा जेकर जाँच हमने पहले करले बानी। रउवा लोगन ईंहा पढ़ सकेनी।\nका गरम पानी पिए से शरीर ला फ़ायदा होएला?\nआयुर्वेदा और चीनी औषधीय प्रथाओं के हिसाब से गुनगुना पानी पिए कुछ पहलुओं में फायदेमंद होवेला। पर एकर मतलब यह नइखे की ठंडा पानी पिए से नुकसान करि। हम नई के इ सुझाव बा की रउवा लोगन हमार इ विस्तृत तथ्यों के जांच पढ़ी जेकर लिंक इंहा देवल गइल बा।\nपिछला लेखसाँच के पड़ताल : का १० सेकंड से १ मिनट तक सांस रोके से COVID-19 के जांच होसकेला?\nअगला लेखका मास्क फेफड़ा में फंगल संक्रमण के कारण बन सकेला?


विधिक आलेख - इच्छा मृत्यु : जिंदगी अउर मौत के बीच अधिकार के सवाल... - खबर भोजपुरी\nलेखक परिचय - लेखक पेशा से अधिवक्ता बाड़ें अउर सामाजिक सांस्कृतिक गतिविधिन में सक्रिय रहेलें। साहित्य में रुचि रखेलन अउर लेखन, चर्चा आ बौद्धिक विमर्श में गहिरा रुचि रखेलन।\nBy Anurag Ranjan\t On Mar 8, 2022\nइच्छा मृत्यु के जिक्र हमहन लोग बचपने से कथा-कहानी में सुनल गईल बानी जा। महाभारत के भीष्म पितामह के नाम के ना जानत होई ? उनकर इच्छामृत्यु के शक्ति के बखान से त सभे कोई परिचित बा। शरशय्या पर पड़ल पड़ल ऊ आपन प्राण के तबले त्याग नइखे कइले जबले उनकर इच्छा नाही भईल। आज के समय में कानूनी क्षेत्र में जब कोर्ट कचहरी के मुकदमा में ई विषय पर बहस होला अउर ई विषय चर्चा के केंद्र में आ जाला त एहकर चर्चा करल प्रासंगिक हो जाला। आप ई आलेख में हम आज रउवा लोगन के एहि विषय के बारे में विस्तार से जानकारी देब।\nका बा इच्छा मृत्यु ?\nइच्छा मृत्यु के कानूनी सन्दर्भ में एगो अधिकार के रूप में देखल जाला। बोलचाल के भाषा में कहल जाय त एहकर मतलब होला ‘मुवले के अधिकार’। एहके अंग्रेजी में ‘मर्सी किलिंग’ नाम से भी जानल जाला। एहमें कौनो मनई के दर्द रहित मौत दिहलें के खातिर डॉक्टरी सलाह से ओहकर चिकित्सा सुविधा के हटा दिहल जाला अउर ओहके दर्द अउर कष्ट के बिना मौत दिहलें के इंतजाम करल जाला।\nइच्छा मृत्यु अउर हमहन के संविधान :\nहमहन के भारतीय संविधान में इच्छा मृत्यु से संबंधित कवनो प्रावधान सीधा तौर पर लिखल नाहीं गईल लेकिन बड़हन अदालतन में एहपर बहुते नामी गिरामी मुकदमा भईल बा अउर अदालतन के बहुत सारा फैसला नजीर भी मानल जाला। हमहन के संविधान के अनुच्छेद 21 में जीवन के अधिकार के चर्चा कइल गईल बा। भारत में सबसे पहिला बेर जिनगी के अधिकार के साथे साथे मौत के अधिकार के जिक्र सबसे पहिले महाराष्ट्र के मुंबई उच्च न्यायालय (हाई कोर्ट) ‘महाराष्ट्र राज्य बनाम मारुति श्रीपति दुबल’ के प्रसिद्ध मुदकमा में कइले रहल। ई मुकदमा में अदालत जिनगी के अधिकार के अंदर मौत के अधिकार के सवाल के भी शामिल कइलस। एकरे बाद हमरे देश के माननीय सुप्रीम कोर्ट एही मुद्दा पर एगो दूसर मुकदमा ‘पी. रथिनम बनाम भारत संघ’ में भी चर्चा कइलस अउर ई मुद्दा के मान्यता भी दिहलस। हालांकि आगे जाके एगो दूसरे मुकदमा ‘ज्ञान कौर बनाम पंजाब राज्य’ में सुप्रीम कोर्ट एह बात से अलग हटके ई कहलस कि हमहन के संविधान के अनुच्छेद 21 में दिहल गईल जीवन के अधिकार के गारंटी में मौत के अधिकार के शामिल नाहीं मानल जाई।\nएकरे बाद भारत में एगो बहुते संवेदनशील मामला उठल। ऊ मामला रहल अरुणा शानबाग के मामला। अरुणा शानबाग बलात्कार के शिकार रहलीं और उनकर ज़िन्दगी नरक हो गईल रहल काहे से कि ऊ बुरी तरह से लकवाग्रस्त रहलीं अउर उनकर ज़िन्दगी बहुते कष्टप्रद रहल। माननीय सुप्रीम कोर्ट ई मुद्दा पर सुनवाई करते सन 2018 में ऐतिहासिक फैसला दिहलस अउर ऊ फैसला में साफ कह दिहलस कि हमहन के संविधान के अनुच्छेद 21 के अंतर्गत इज्जत से मरले के हक़ भी शामिल बा अउर मृत्यु प्राप्त कइले के अधिकार जीवन के अधिकार के अभिन्न अंग बा।\nवर्तमान में इच्छा मृत्यु के का स्थिति बा ?\nवर्तमान में हमहन के देश में केवल निष्क्रिय इच्छामृत्यु के इजाजत दिहल गईल बा। एकर मतलब ई नहीं बा कि मनई लोगन के आत्महत्या के अधिकार मिल गईल। आत्महत्या कइले के प्रयास आ चाहे ओकर खातिर उकसावा दिहले के कार आज भी भारतीय दंड संहिता के धारा 306 के अंतर्गत एगो बड़हन अपराध बा। एह मारे ई समझे के पड़ी की एह समय हमहन के देश में केवल गंभीर चिकित्सकीय मामला में ही इच्छा मृत्यु दिहले के संभावना बा, ओकरो खातिर न्यायालय से अनुमति लेवे के पड़ी। अइसन स्थिति में इच्छा मृत्यु चाहे वाला मनई के ज़िन्दगी बचावे वाला कृत्रिम उपकरण अउर प्रणाली के हटा दिहल जाला और ओहके दवा दारू बंद कइल दिहल जाला ताकि ऊ रोग के भोग भुगुत अउर कष्ट से मुक्ति पा सके।\nइच्छा मृत्यु के अधिकार के समर्थक लोग का कहेलें ?\nजवन लोग इच्छा मृत्यु के अधिकार के समर्थन करेलन उनकर तर्क ई बा कि एकरे माध्यम से कौनो मनई के असहनीय दर्द, पीड़ा अउर कष्टप्रद भोग भुगुत से मुक्ति मिलेला। एहसे लंबा समय से बीमार पड़ल लोग के लमहर मृत्यु से छुटकारा मिल जाला। उनकर मान्यता बा कि इंसान अगर कष्टप्रद ज़िन्दगी के बजाय चैन से मरल चाहेला त ओके ई अधिकार मिले के चाही। बीमारी से बुझल, कष्टप्रद अउर परेशान जीवन जियले खातिर मजबूर करले के कार मनई के गरिमा से भरल जिनगी जियले के अधिकार के खिलाफ बा। ई व्यक्तिगत पसंद के अधिकार के भी ख़िलाफ़ बा। इच्छा मृत्यु के पक्ष लेवे वाले डाक्टर लोग के ई विचार बा कि हमहन के देश जइसन विकासशील देश में चिकित्सा सुविधा के विकास अभी ओह स्तर के नाहीं बा जइसन होखे के चाही। अइसन हालत में इच्छा मृत्यु दिहले के कार उचित बा। एहसे डाक्टरन के ऊर्जा के प्रयोग असाध्य रोगन के इलाज के बजाय जरूरी रोगन के इलाज में कइल जाइ त बेहतर रही। बहुत से लोगन के इहो राय बा कि इच्छा मृत्यु के अधिकार दिहलें से न केवल रोगी के असहनीय दर्द से मुक्ति मिलेला बल्कि उनके नात भ्रात रिश्तेदारन के भी मानसिक तनाव अउर आर्थिक परेशानी से मुक्ति मिल जाइ।\nइच्छा मृत्यु के अधिकार के विरोधी लोग का कहेलें ?\nजवन लोग इच्छा मृत्यु के अधिकार के विरोध करेलन उनकर तर्क ई बा कि चिकित्सा जगत के आपन एगो नैतिकता होले। ओहकर प्रमुख काम जिंदगी के रक्षा करल बा ना कि केहू के जान लेवल। बीमार मनई के देखभाल आ उचित उपचार कइले के कार बा ना कि ओके मुआ देवे के।\nविरोधी लोग इहो मानेलन कि मानव जीवन कुदरत के एगो अनमोल तोहफा बा। अइसे में ओके जान बूझ के खतम कइले के प्रयास धर्म अउर नैतिकता के खिलाफ बा। उनकर मान्यता बा कि हमहन के समाज में बूढ़ पुरनिया अउर दिव्यांग लोगन के एगो संवेदनशील वर्ग बा। इच्छा मृत्यु के अधिकार उन्हन के आत्मविश्वास के कमजोर बना देई अउर मृत्यु के मार्ग चुनले खातिर गलत भावना के संचार करी।\nअंत में हम इहे कहल चाहब कि बौद्धिक चर्चा और वाद विवाद आपन जगह ठीक बा लेकिन ई सब से अलग सच्चाई इहे बा कि न त जिंदगी के केहू के नियंत्रण का अउर न मौत पे। जे जियता ऊ एक न एक दिन मरी जरूर। जब जन्म लेवल अपने अधिकार अउर पसंद से बाहर बा त मृत्यु पर के आपन जोर चला पाई ?-\n2259240cookie-checkविधिक आलेख – इच्छा मृत्यु : जिंदगी अउर मौत के बीच अधिकार के सवाल…yes\n09 मार्च 2022 के राशिफल


‘‘प्यार मोहब्बत जिन्दाबाद’ पूरा कइली पाखी – Anjoria\nअभिनेत्री पाखी हेगड़े हाल ही में बिहार, मुंबई अउर नैनीताल के अलग अलग जगहन पर अपना फिलिम ‘‘प्यार मोहब्बत जिन्दाबाद’’ के शूटिंग पूरा कर लिहली. एहमें पाखी पवन सिंह के नायिका बनल बाड़ी. निर्देशन बा जानल मानल गीतकार विनय बिहारी के.\nएह फिलिम मे पाखी बसंती नाम के युवती के चुनौती भरल भूमिका में बाड़ी.


बुद्ध के युद्ध शिक्षा, रूस-यूक्रेन के कहानी आ वर्त्तमान संघर्ष – Hum Bhojpuria\nभगवान् बुद्ध कहले -\n"तथागत सिखावेले कि हर युद्ध, जेकरा में एक मानुस दोसरा मानुस के बध करेला, शोचनीय ह। लेकिन तथागत ई कबो ना सिखावेले के शांति बनावल रखे के हरसंभव परयास जब बिफल हो जाओ त न्यायसंत युद्ध करे वाला के निंदा होखो। जे युद्ध के कारण पैदा करेला ऊ अवश्य दोषी होला।" (17)\n" तथागत स्वार्थ के पूर्ण समर्पण करे के अवश्य सिखावेले। लेकिन तथागत गलत शक्ति के सामने कवनो चीज के समर्पण करे के शिक्षा ना देले, चाहे ऊ शक्ति मानुस हो, देवता हो भा प्राकृतिक तत्त्व होखो। संघर्ष त रही, काहे कि समूचा जीवने कवनो ना कवनो तरह के संघर्षे ह, लेकिन संघर्ष करे वाला कहीं ऊ सत्य आ सदाचार के खिलाफ त स्वार्थ के संघर्ष नइखे करत !" (18)\n"हे सिंह!जे युद्ध में न्यायसंगत उद्देश्य खातिर जाता ओकरा शत्रुअन के बध करे खातिर तैयार रहे के चाहीं। काहे कि योद्धा लोगन के इहे नियति ह, आ अगर ओकर नियति ओकरा के धर लेले बा तब शिकायत करे के कवनो कारणे नइखे।" (22)\n"जे न्याय अउर सदाचार के पक्ष में बाटे ऊ कबो असफल ना होला, बलुक आपन उद्यम में सफल होला आ ऊ सफलता टिकाऊ भी होला।" (28)\n" हे सेनापति ! ई सब समझ के तू युद्ध करs, आपन युद्ध शूरता से लड़s, लेकिन सत्य के योद्धा बन के ! तबे तथागत तहरा के असिरवाद दीहें !" (30)\n( 'धम्मपद' से )\nयूक्रेन युद्ध के एक से एक दर्दनाक वीडियो आ फोटो के बमबारी हमनी सभ पर टीवी आ इंटरनेट के माध्यम से हो रहल बा। भारत के टीवी चैनल सब ' वॉर रूम' खोल लेले बाड़े सन आ देखला से त बुझाता कि इहे लोग के लगे युद्ध के सब कंट्रोल बा। चिल्ला-चिल्ला के मिसाईल दगवावत बाड़े सन आ हवाई हमला त लगातार चलवावत बाड़े सन सुरुये से। रिपोर्टर सब घबड़ा -घबड़ा एतना जोर से चिचियाले सन जे जिउ धक् से हो जाला कि कहीं पुतिन बाबू उनके माथा पर बम त ना फोड़ देले !\nरूस आ यूक्रेन दूनो में एक race ( जाति) के लोग रहेला जेकरा के स्लाव नाम से जानल जाला। स्लाव के दू गो धारा बा-- पूर्वी आ पश्चिमी। रूस आ यूक्रेन के लोग पूर्वी स्लाव ह लोग। पोलैंड के विस्तुला नदी के पूरब में पूर्वी स्लाव आ पच्छिम में पश्चिमी स्लाव। विस्तुला ( उच्चारण - विश्वा) शब्द के उत्पत्ति संस्कृत के 'अवेषन्' से मानल जाला जेकर अर्थ ह 'धीरे-धीरे बहत'। ऋग्वेद 10.114.1 में उदाहरण देखल जा सकेला। एह ऋचा में वैदिक देवता मातरिश्वा के भी उल्लेख बा। स्लाव लोग एक देवी के नाम ह 'मदर स्वा' जे मातृ स्वा अथवा मातर स्वा ही भइल। जैसे वैदिक वांग्मय में मातरिश्वा के गरुड़ जइसन पक्षी रूप में उल्लेख बा ओइसहीं स्लाव लोग भी मदर स्वा के पक्षी रूपी देवी मानेला। अंग्रेज़ी के स्वान शब्द (हंस) आ स्वीडन देश के नाम भी एकरे अभिव्यक्ति ह। स्वीडन पश्चिमी स्लाव लोग के एक देश ह।\nस्लाव के लोग के पूर्वज वेनेति समुदाय से ह जे लोग विस्तुला ( विश्वा) नदी के उत्तर में रहे। वेनेति शब्द के वैनतेय (गरुड़) से संबंध के बारे में कुछो कहल सम्भव नइखे। लेकिन वेनेति शब्द के कई गो अर्थ बा जइसे प्रिय, मित्रतापूर्ण, यौन संवेग आ एकरा के वीनस ( शुक्र) ग्रह से भी जोड़ के देखल जाला जिनकर सम्बंध प्रेम आ यौन संवेग से बाटे। 'उत्तर' दिशा के अर्थ भी वेनेति से निकलेला आ गाथा ई बा कि पुरा काल में ई लोग उत्तर के स्कन्द क्षेत्र ( स्कैंडिनेविया) से एने काऊर आइल रहे। कुछ इहे सब कारण बा कि आर्य जाति से स्लाव जाति के घनिष्ठ संबंध देखल जाला। एह तरीका से स्लाव लोग आर्य जाति के ही एक धारा ह। वैदिक संस्कृत आ वैदिक देवी-देवता से स्लाव भाषा समूह आ स्लाव संस्कृति के आश्चर्यजनक मेल बा। रूस, यूक्रेन, स्वीडन, पोलैंड, साइबेरिया, नॉर्वे आ स्लाव के सब उप-धारा सभन में ई बहुते स्पष्ट बा। रूस के प्रसिद्ध वोदका संस्कृत के 'उदक' ह जेकर माने होला पानी/ द्रव्य। रूस के वल्गा नदी प्रसिद्ध ह त अथर्ववेद में वल्गा-स्तोत्र बा। वल्गा देवी बगलामुखी के नाम से मशहूर बाड़ी। दुनिया के सबसे पुरान 'स्वस्तिक' चिन्ह यूक्रेन में ही मिलल बा। स्लाव में भगवान के 'भग' शब्द 'बग' बन जाला। दूनो जगह अर्थ एके ह- ऐश्वर्य।\nआज के यूक्रेन के कीव रूस क्षेत्र से ही 'रूस' नाम धराइल काहे कि कीव रूस ही पूर्वी स्लाव लोगन के पहिलका राज्य बनल रहे। ई बात बहुत माने राखs ता कि जवन कीव शहर खातिर आज पूर्वी स्लाव के दू वर्ग में घमासान मचल बा उहे रूसी सांस्कृतिक राष्ट्र के हिरदय ह।\nफेर हेन्ने-होन्ने से संपर्क होत रूस के तीन उप-क्षेत्र भइल-- पूरब में मस्कोवा नदी क्षेत्र में मस्कोवा रूस, कीव रूस आ बेलाउ रूस (बेलारुस)। मस्कोवा रूस के प्रभुत्व बढ़ल त मस्कोवा के महत्व बढ़ल आ कीव शहर के घटत चल गइल। मस्कोवा माने मॉस्को राजधानी बनल आ रूस एक विशाल देश के रूप में विकसित भइल। यूक्रेन शब्द के माने ह -- 'सिवान पर' माने सीमा पर। ई क्षेत्र रूस के एगो सीमांत प्रदेश ह।\nसोवियत संघ नाटो के ख़िलाफ़ कुछ देशन के संगे मिल के जौन वार्सा-सन्धि कइले रहे ओकर अस्तित्व ही खत्म हो गइल। लेकिन अमेरिका आ इंग्लैंड लोग नाटो के खत्म ना कइल जौन खाली रूस के मुकाबला करे ख़ातिर बनल रहे ! एकर कारन तलासे जाएब सन त नज़र आई कि द्वितीय विश्व युद्ध के बाद सगरी दुनिया के तीन गो माफिया मिल के चलावत बाड़े सन --- हथियार माफिया, तेल माफिया आ दवाई माने फार्मास्युटिकल माफिया। अब हथियार माफिया के कमाई आ लूट हथियार बेच के होला आ कवनो देश ज़ादे से जादे हथियार तबे कीनी जब ओकरा कवनो देश से डर होई, आ एकरा खातिर दुनिया में कवनो विलेन होखे के चाहीं। से अमेरिकी आ पश्चिमी माफिया खातिर जरूरी रहे कि रूस विलेन बनल रहो। बड़का विलेन बने खातिर भी कैनो सुपरपावर चाही। सद्दाम हुसैन आ गद्दाफ़ी, ईरान, सर्बिया, कोसोवो जइसन छोट-मोट विलेन ढेर दिन ना चल पावे।\n« रूस-यूक्रेन युद्ध आ ओकर विश्व पर प्रभावरूस-यूक्रेन झगड़ा के बिया त बहुत पहिले रोपा गइल रहे »


अनंत कनेक्शन - ओनेट जोड़ी मिलान पहेली! Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nवर्तमान：home > अनंत कनेक्शन - ओनेट जोड़ी मिलान पहेली! Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित >\nBihar Election 2020: बिहार चुनाव मअनंत कनेक्शन - ओनेट जोड़ी मिलान पहेली!ें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिस्मैश कारें!क रहे हैं गाय के गोबर से बने 12 आइटम, घर बैठें ऐसे खरीदेंBihar Election: बीजेपी ने झोंकी ताकत, आरा-बक्सर में जेपी नड्डा तो अरवल समेत तीन जगहों पर गरजेंगे योगीगच्चा जीवन\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीस्मैश कारें!\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंअनंत कनेक्शन - ओनेट जोड़ी मिलान पहेली!\nपिछला：4000 आतंकियों को छुड़ा रहा है पाकिस्‍तान, बदल रहा PoK की जनसांख्यिकी : UN में भारत\nसहजता MobiSaver - वीडियो, फोटो और संपर्क ठीक करें


Jio's 56-day plan, 1GB data for less than Rs4| Jio का 56 दिन वाला प्लान,4रुपये से कम में इतना डेटा!\nJio का 56 दिन वाला प्लान,4रुपये से कम में इतना डेटा!\nBy Shiv Kumar Mishra|3 May 2020 4:39 AM GMT\nनई दिल्ली: एयरटेल और वोडाफोन जैसी कंपनियों की तरह रिलायंस जियो भी अपने ग्राहकों को रोज2जीबी डेटा वाले कई प्लान ऑफर करती है। लेकिन आज हम आपको जियो के रोज2जीबी डेटा वाले ऐसे प्रीपेड प्लान के बारे में बताने जा रहे हैं, जिसमें ग्राहकों को 1 जीबी डेटा की कीमत4रुपये से भी कम पड़ती है।\nJio jio plans plans data plans cheap offers jio internet jio high speed data


“गैंग्स ऑफ वासेपुर” मनोज तिवारी के धूम मचवलसि | CinemaBhojpuri.in\n“गैंग्स ऑफ वासेपुर” मनोज तिवारी के धूम मचवलसि\nJune 26, 2012 - कलाकार, गीत संगीत, फिल्म\n- Tagged: मनोज तिवारी\t- no comments\tमनोज तिवारीमनोज तिवारी जब पहिलका एलबम गवलें “बगल वाली जान मारे ले” त भोजपुरी एलबमन के पूरा बाजार खड़ा हो गइल. मनोज तिवारी के भोजपुरी फिल्म “ससुरा बड़ा पईसावाला” से भोजपुरी सिनेमा हिंदी सिनेमा के समानांतर खड़ा हो गइल आ अब जब मनोज तिवारी पहिला बेर कवनो हिंदी फिल्म में गवलें त ओह गाना के धूम भारते ना दुनिया भर में मच गइल. ई फिल्म ह “गैंग्स ऑफ वासेपुर” आ गाना ह “जीयऽ ए बिहार के लाला”. हर जगह एह गाना के तारीफ होखत बा आ गाना पूरा दुनिया में हिट हो चुकल बा.\nबिहार आ झारखण्ड क पृष्ठभूमि पर बनल एह फिल्म के ताना बाना कोयला माफिया पर बुनाइल बा आ एही चलते एह गाना खातिर अनुराग कश्यप मनो ज तिवारी के चुनलन आ उनुकर फैसला सही साबित हो गइल. एह सफलता से निर्माता, निर्देशक त खुश बड़ले बाड़ें संगीतकार स्नेहा खेवलकरो पूरा उत्साहित बाड़ी. गीत के सफलता के श्रेय ऊ गीतकार पियूष मिश्रा के देत बाड़ी. मनोजो तिवारी एह सफलता के श्रेय गीतकार आ संगीतकार के देत बाड़ें आ एह मौका खातिर अनुराग कश्यप के आभार जतवले बाड़ें. वासेपुर के विरोधी बिहारी आ झारखंडी ना हउवें : मनोज\nफिल्म “गैंग्स ऑफ वासेपुर” आ अनुराग कश्यप के विरोध करे वालन के मनोज तिवारी बिहार आ झारखंड के दुश्मन बतवलें. पिछला बियफे का दिने जामताड़ा शिव मंदिर के प्राण प्रतिष्ठा समारोह में चहुँपल मनोज तिवारी कहलन कि एह जगह के त ऊ पहिले नामो ना सुनले रहलें. अइसनका में मानहानि क बातो कइल बेकार बा. पत्रकारन से कहलन कि एह विवाद क हवा जन दिहल जाव. मनोज तिवारी खुशी जतवलें कि वासेपुर दुनिया भर में चरचा में आइल बा. जे लोग वासेपुर के नाम पर विवाद खड़ा करत बाड़ें ऊ एहिजा के समस्या सामने नइखे आवे दिहल चाहत. कहलन कि फिल्म के मनोरंजक बनावे ला कुछ मसाला जरूर डालल जाला भले ऊ फिलिम कतनो वास्तविकता पर बनल होखे.\nमिलत जुलतकान फिल्म फेस्टिवल से बुलावा आइल मनोज तिवारी ला (4)बिहार-झारखंड में सेंसर बोर्ड बनावल जरूरी बतवलन मनोज तिवारी (3)छह साल बाद एक साथे नजर अइहें मनोज तिवारी आ रिंकू घोष (3)धूमधाम से भइल ‘मोर्चाबन्दी’ के मुहूर्त (3)डकैत का साथ प्रतिभा पाण्डेय (3)To the official site of Related Posts via Taxonomies.\tLeaveaReply Cancel reply


भउजी हो | Anjoria's Weblog | पृष्ठ 2\nPosted on अगस्त 20, 2010 by Anjoria\nलालू आ मुलायम के शिकायत बा कि सरकार ओह लोग के तनखाह कमे काहे बढ़वलसि ह ?\nओह लोग के कतनो तनखाह दे दिहल जाई कमे रही. आखिर मास्टरी करत करोड़पति देश के कई जने भइल बाड़न ? जे चपरासीओ लायक ना रहल से आजु करोड़न में खेलत बा. आखिर कुछ त खास बा एह लोगन में.\nतबे नू भउजी कुछ मीडिया वाले एह लोग के अउरी लहकावत बाड़े कि अमेरिका में एहूसे तेरह गुना मिलेला.\nऊ देश के शुभचिन्तक होइहें स. काश ई लोग ओतना तनखाह पावे खातिर अमेरिका चलि जाइत त भारत के लोग चैन के साँस लीहित.\nबाकिर भउजी, लालू त फेर बिहार के मुख्यमंत्री बने के सपना देखत बाड़न.\nजा के प्रभु दारुण दुख दीन्हि ताके मति पहिले हर लीन्हि. अगर बिहारियन का किस्मत में भोगले लिखल होखी त भोगला से के रोक पाई ? आखिर आधी रोटी खायेगें इन्दिरा जी को लायेगें कहि के लोग बाद में भोगल कि ना ?\nभउजी तू चुनाव काहे नइखू लड़ि जात ?\nहम चुनाव लड़ब त चुहानि के लड़ी ? राउर भईया ?\nभउजी हो के पिछला कड़ी\nभउजी हो में प्रकाशित किया गया | Tagged भउजी हो\t| 1 Reply\nPosted on अगस्त 12, 2010 by Anjoria\nभउजी हो, स्तम्भ में प्रकाशित किया गया | Tagged काश्मीर समस्या, भउजी हो\t| Leaveareply\nPosted on अप्रैल 15, 2010 by Anjoria\nPosted on अप्रैल 10, 2010 by Anjoria


अत्ता पवन सिंहची सटकली – Anjoria\nअत्ता पवन सिंहची सटकली\nअइले रे पवन सिंह सटक ले!\nसिनेमा का परदा पर पवन सिंह के देखते विलेन के सटके लागेला. कुछ अइसने दबंगई बा एह भोजपुरिया सिंघम के. अनेके फिलिमन में गुंडन के धुलाई करे वाला पवन सिंह “गुंडईराज” आ “डकैत” में अपना मजबूत भुजा के जवन कमाल देखवलें ऊ दर्शकन के आजुओ बखूबी याद बा.\nपवन सिंह के जलवा एक बेर फेर मिथिला टॉकीज़ के “राखेला शान भोजपुरिया जवान” में अपना शबाब पर होखी. आ दर्शक निर्माता मनोज कुमार चौधरी आ निर्देशक राजू के एह फिल्म में पवन सिंह के असली एक्शन कैलिवर से रु-ब-रु होखीहें.\nई फिल्म दुर्गा पूजा के दौरान दर्शकन के सोझा होखी.\nहैदराबाद में भइल जयाप्रदा आ मनोज तिवारी के फिलिम ‘मातृ देवो भवः’ के भव्य मुहूर्त\nOne thought on “अत्ता पवन सिंहची सटकली”\nभोजपुरी कोम पवन सिहं गाना MP3 says:\nभोजपुरी कोम पवन सिहं गाने


टटका खबर,5मार्च 2018, सोमार – टटका खबर\nबिहार में वित्तीय प्रबंधन प्रणाली 01 अप्रैल से ऑनलाइन हो जाई\nपटना 05 मार्च (वार्ता). बिहार के उप मुख्यमंत्री आ वित्त मंत्री सुशील कुमार मोदी सोमार का दिने एलान कइलन कि राज्य का वित्तीय प्रबंधन में पारदर्शिता ले आवे खातिर 01 अप्रैल से ऑनलाइन व्यापक वित्त प्रबंधन प्रणाली (सीएफएमएस) लागू हो जाई आ सरकार के सगरी वित्तीय फैसला आ प्रक्रिया के ऑनलाइन कर दीहल जाई.\nविधानसभा में वित्त वर्ष 2018-19 ला पेश बजट पर होखत सामान्य चर्चा के जवाब में वित्त मंत्री कहलन कि एह ऑनलाइन प्रणाली से सरकार के वित्तीय प्रबंधन में अउरी सुधार ले आवे में मदद मिली. एकरा बाद सरकार के कवनो विभाग में कागजी कार्यवाही के जरूरत खतम हो जाई आ वेतन अउऱ पेंशन भुगतान का साथ ही अउरिओ मदन में खरचा खातिर ट्रेजरी से निकालल राशि के ब्यौरा ऑनलाइन मौजूद रही. एहसे बजट तइयार करे आ वित्तीय ब्यौरा देखे में मदद मिली. कहलन कि सरकार अपना इस्तेमाल वाली चिझु पोर्टल गवर्नमेंट ई मार्केट (जीईएम) के जरिये खरीदल करी. 50 हजार रुपिया से कम के खरीद जीईएम से होखी आ ओकरा से अधिका के खरीद ला जीईएम पर ऑनलाइन निविदा माँगल जाई.\nबिहार में राज्यसभा के छह सीट ला चुनाव के अधिसूचना जारी\nपटना 05 मार्च (वार्ता). बिहार से राज्यसभा के खाली होखत छह सीटन के चुनाव खातिर अधिसूचना सोमार का दिने जारी हो गइल. राज्यसभा चुनाव ला निर्वाची पदाधिकारी आ साथही बिहार विधानसभा के सचिव रामश्रेष्ठ राय जानकारी दीहलन कि अधिसूचना जारी होखला का साथही परचा दाखिल करे के प्रक्रिया शुरू हो गइल बा. आजु केहू आपन परचा दाखिल ना कइल. 12 मार्च ले विधानसभा भवन स्थित सचिव कार्यालय कक्ष में सबेरे 11 बजे से उपरी बेरा न बजे ले परचा दाखिल कइल जा सकी. दाखिल परचन के जाँच 13 मार्च के होखी आ 15 मार्च ले नामवापसी कइल जो सकी. ओकरा बाद अगर जरुरू भइल त 23 मार्च के सबेरे नौ बजे से साँझ चार बजे ले भोटिंग करावल जाई आ ओही दिने पाँच बजो गिनिती क लीहल जाई. सगरी काम 26 मार्च ले पूरी कर लेबे के बा.\nजाने जोग बा कि जदयू के वशिष्ठ नारायण सिंह, महेंद्र प्रसाद, अनिल सहनी अउर अली अनवर आ भाजपा के धर्मेंद्र प्रधान आ रविशंकर प्रसाद के कार्यकाल 02 अप्रैल के पूरा हो रहल बा.\nजौनपुर में ग्राम प्रधान के गोली मरलें बदमाश\nजौनपुर, 05 मार्च (वार्ता), जौनपुर के नेवढ़ियां इलाका में सोमार के देर साँझ मोटरसाइकिल सवार दू गो बदमाश धनेथू गांव के प्रधान शिवप्रकाश दुबे (42 ) के गोली मार के भाग निकलले. प्रधान गांवे के विराजीपुर पुरवा से एगो तेरही में शामिल होके सवटत रहलन. गोली मारे के कारण अबहीं पता नइखे चलल. पुलिस छानबीन करत बिया आ घवाहिल ग्राम प्रधानके इताज हो रहल बा.\nविधायक भा सांसद के फोन ना उठावे वाला अधिकारियन पर बिजली मंत्री नाराज\nवाराणसी 05 मार्च (वार्ता). यूपी के ऊर्जा मंत्री श्रीकांत शर्मा आजु चेतवलें कि विधायक भा सांसद के फोन ना उठावे वाला अधिकारियन का खिलाफ कार्रवाई कइल जाई. वाराणसी मंडल के विभागीय अधिकारियन का साथे होखत समीक्षा बैठक के दौरान एह बारे में शिकायत मिलला पर श्रीकांत शर्मा कहलन कि जनप्रतिधियन के फोन ना उठावल गम्भीर मामिला बा. आ शिकायत मिलला पर ओह अघिकारियन का खिलाफ कार्रवाई कइल जाई.\nराज्य के बिजली व्यवस्था में व्यापक सुधार होखे के दावा करत मंत्री कहलन कि आवे वाला समय में पूर्वांचल सहित पूरा प्रदेश बाधा रहित बिजली आपूर्ति करे वाला राज्य बन जाई. बलिया आ जौनपुर में परीक्षा का दौरान भइल बीजली कटौती पर नाराजगि जतावत पूर्वांचल विद्युत वितरण निगम के प्रबन्ध निदेशक के आदेश दिहलें कि जांच क के आवश्यक कार्यवाही कइल जाव.\nजानकारी लुका के नौकरी पाए वाला बर्खास्त सिपाही के गोहार खारिज\nइलाहाबाद, 05 मार्च (वार्ता). इलाहाबाद उच्च न्यायालय सोमार का दिने सीआरपीएफ के जवान रहल रफीक अली के अपना बरखास्तगी का खिलाफ लगावल गोहार के खारिज क दिहलसि.\nबतावल जात बा कि रफीक अली के सीआरपीएफ में बहाली ला चुनइला का बाद प्रशिक्षण दे के तैनाती दीहल गइल रहे. बाद में जानकारी मिलल कि रफीक साल 1996 में एगो आपराधिक मुकदमा में दुर्ग में गिरफ्तार भइल रहे बाकिर सन्देह के लाभ देत अदालत ओकरा के बरी कर दिहले रहुवे. रफीक एह बाति के जानकारी अपना एफिडेबिट में ना दिहले रहुवे आ बतवले रहल कि ओकरा खिलाफ कबो कवनो आपराधिक मुकदमा नइखे रहल.\nजाँच का बाद आरोप सही मिलला पर रफीक के बरखास्त कर दीहल गइल. विभागीय अपील आ रिवीजन खारिज भइला का बाद ऊ उच्च न्यायालय में गोहार लगवले रहल जवन आजु न्यायमूर्ति वी.के. बिडला के अदालत में खारिज क दीहल गइल.\nबस्ती में मिलल गायब बच्ची के लाश\nबस्ती 05 मार्च (वार्ता). उत्तर प्रदेश में बस्ती के कप्तानगंज इलाका के गैलापुर गांव के सुरेश प्रताप सिंह के तीन बरीस के बेटी एक मार्च के गायब हो गइल रहुवे. जीन दिन बाद ओकर लाश खेत में फेंकल मिलल बा आ घरवालन के अनेसा बा कि ओकर हत्या भइल बा. पुलिस छानबीन करत बिया.\nसंतकबीरनगर में वाहन के चपेट में आके नवही के मौत\nसंतकबीरनगर 05 मार्च (वार्ता). संतकबीरनगर के खलीलाबाद-बांसी मार्ग पर सोमार का दिने एगो वाहन से धक्का लगला से मोटरसाइकिल सवार बखिरा इलाका के करनजोत गांव के रहेवाला मोहसिन (25) के मौत हो गइल आ ओकरा साथे बइठल गांवे के अजीज घवाहिल हो गइल. अजीज के गोरखपुर मेडिकल कालेज रेफर क दीहल गइल बा.\nचारा घोटाला के एगो अउर मामिला में 15 मार्च के सुनावल जा सकी लालू के सजा\nरांची 05 मार्च (वार्ता) अविभाजित बिहार के बहुचर्चित अरबों रुपिया के चारा घोटाला के दुमका कोषागार से अवैध निकासी के माम्ला में केन्द्रीय जांच ब्यूरो के विशेष अदालत 15 मार्च के राजद अध्यक्ष लालू प्रसाद यादव समेत अउरी आरोपियन के 15 मार्च के सुनवाई पूरा कर लिहलसि. अब सीबीआई के विशेष न्यायाधीश शिवपाल सिंह के अदालत एह मामिला के फैसला 15 मार्च के सुनाई.\nतेंदुलकर आ धोनी से आपन तुलना जनि करसु तेजस्वी\nपटना 05 मार्च (वार्ता) जदयू प्रवक्ता आ विधान पार्षद नीरज कुमार आजु नेता प्रतिपक्ष तेजस्वी यादव पर पलटवार करत किक्रेटर सचिन तेंदुलकर आ महेन्द्र सिंह धोनी से आपन तुलना करे का बारे में कहलन कि ई बेमतलब के तुलना बा. नीरज कुमार कहलन कि नेता प्रतिपक्ष त नउवों के इम्तिहान पास ना कर सकलें आ आपन तुलना बारहवीं पास महेन्द्र धोनी आ दसवीं पास सचिन तेंदुलकर से करत बाड़न. कहलन कि कोयल आ कउवा के रंग एके होला बाकिर बोलते फरक पता लाग जाला.\nसोनभद्र में बेइज्जती के बदला लेबे ला खून\nसोनभद्र 05 मार्च (वार्ता). सोनभद्र के कोन इलाका में होली का दिने खेतकटवा गांव के पारसनाथ के पत्नी हीरामती के हत्या हो गइल रहे. हीरामती के बेटा का तहरीर पर मोहल्ले के विकास गुप्ता आ ओकर भाई अजीत गुप्ता का खिलाफ हत्या के मामिला दर्ज कइल गइल. एह लोग के सबेरे में हीरामती से विवाद भइल रहे. बाकिर पुलिस के पता चलल कि ई लोग हत्या में शामिल ना रहल आ केहू दोसर खून कइले बा. जाँच का बाद पुलिस सुग्रीव साहू डिग्री कालेज मोहिउद्दीनपुर का लगे से हत्या के आरोप में विनेश हरिजन के गिरफ्तार कर लिहलसि. पूछताछ में ऊ बतवलसि कि पर साल रामलीला का दौरान मृतका ओकरा के चप्पल देखावत बेईज्जत कइले रहुवे ओकरे बदला लेबै ला ऊ मौका देखि के ओकर खून क दिहलसि.\nसपा के मिलल बसपा के समर्थन राजग खातिर चुनौती\nपटना 05 मार्च (वार्ता). लालू के राजद के कहना बा कि यूपी के उपचुनावन में सपा के मिलल बसपा के समर्थन एगो बढ़ीया पहल बा आ अगर ई फारममूला सफल होखच बा त अगिला लोकसभा चुनाव में ई भाजपा गठबन्धन ला चुनौती साबित होखी. ई बयान देत राजद के राष्ट्रीय उपाध्यक्ष आ पहिले सांसद रह चुकल शिवानंद तिवारी कहलन कि एह काम ला लालू प्रसाद यादव बहुते दन से लागल रहुवन.\nउत्तर प्रदेश में राज्यसभा के दस सीट के चुनाव ला अधिसूचना जारी\nलखनऊ 05 मार्च (वार्ता) राज्यसभा चुनाव खातिर चुनाव आयोग से अधिसूचना जारी होखते नामाकंन प्रक्रिया सोमार से शुरू हो गइल बाकिर पहिला दिने केहू के परचा दाखिल ना भइल. एह चुनाव में सपा आ बसपा के गठजोड़ हो गइला का बाद दसवीं सीट पर बसपा उम्मीदवार के जीत के संभावना बरियार हो गइल बा. आठ सीट पर सत्तारूढ भाजपा के जीत पक्का बा आ एगो पर सपा के.\nसिवान में एगो लाश बरामद\nसीवान 05 मार्च (वार्ता). बिहार के सिवान जिला के हुसैनगंज इलाका के कुतुब छपरा गांव का लगे से बरामद लाश के पहचान आंदर थाना के दहबाड़ी गायघाट के सुरेश यादव (40) का रूप में भइल बा. मृतक के भाई अवधेश यादव गांवे के आठ जने का खिलाफ नामजद प्राथमिकी लिखववले बाड़न.\nतूफान में सांप छछूंदर के संगे देखल अचरज के बात ना होखे\nगोरखपुर 05 मार्च (वार्ता). गोरखपुर आ फूलपुर संसदीय क्षेत्र के उपचुनावन ला बसपा पसा गठजोड़ पर तंज करत मुख्यमंत्री योगी आदित्यनाथ के कहना बा कि तूफान देखि के सांप छछूंदर जइसन जानी दुश्मनन के एके किश्ती में सवार होखल अचरज के बाति ना होखे. कहलन कि सभका मालूम बा कि स्टेट गेस्ट हाउस कांड के करवले रहल आ लखनऊ में बनल स्मारकन के भसावे के बाति के कहले रहल. कहलन कि एह चुनावन में भाजपा के जीत पक्का बा.\nगोरखपुर के सहजनवा में दू गो लाश बरामद\nगोरखपुर 05 मार्च (वार्ता) सहजनवा इलाका के चकिया पोखरा का किनारे दू गो नवहि.न के लाश मिलल बा. दुनु के गरदन रेतल बा एगो के लादो फोड़ल बा. पुलिस मामाला दर्ज क के लाश के पहचान करावे में लागल बिया.\nवाराणसी में अपने के गोली मार खुदकुशी कइलसि\nवाराणसी 05 मार्च (वार्ता). कैंट इलाका में काल्हु राति भक्ति नगर के विकास सिंह (28) शराब का नशा में अपने घरे खुद के गोली मार दिहलसि. अस्पताल ले जाए का राहे में ओकर मौतो हो गइल. बतावत जोत बा कि बेरोजगार विकास अपना जरुरत ला परिवार के लोग से रुपिया माँग के काम चलावत रहुवे. अतवार के रुपिया ना दीहल लोग त तोड़ फोड़ मचा के अपना कमरा में चलि गइल. थोड़ देर बाद गोली के आवाज सुनि के लोग पहुँचल त ओकरा के बिस्तर पर लहुलुहान देखल.\nएगो दोसरा मामिला मे वाराणसी जं. का लगे रेल पटरी पर लहरतारा इलाका में एगो कटाइल लाश टुकड़ा टुकड़ा में मिलल. ओकर पहचान नइखे होखत.\nमोतिहारी में भइल हिंसक झड़प, छह जने घवाहिल\nमोतिहारी 05 मार्च (वार्ता). पूर्वी चंपारण जिला के पचपकरी आउट पोस्ट के हिरापट्टी गांव में सोमार का दिने भइल हिंसक झड़प में छह लोग घवाहिल हो गइल. पुलिस मौका पर जा के जोँच करत बिया आ घाहिलन के इलाज मोतिहारी सदर अस्पताल में चलत बा.\nभदोही में एगो लड़िका के गोली मार के हत्या\nभदोही 05 मार्च (वार्ता). भदोही के शहर कोतवाली इलाका के रामसहायपुर के बेलाल मंसूरी (16) काल्हु साँझे घर से कहीं गइल रहुवे. देर राति ले ना आइल त ओकर तलाश शुरु भइल. सोमार का सबेरे ओकर लाश जौनपुर-मिर्जापुर सड़क के बाईपास पर मथुरापुर में मिलल. लाश पर गोली मारे के निशान बा. पुलेस एकरा के प्रेम प्रपंच के मामिला समुझत बिया काहे कि पहलिहूं ऊ एह चकेकर में एक बेर अपना हाथ के नस काट चुकल बा.\nTags: गोरखपुर. भदोही, चारा घोटाला, जौनपुर, तेजस्वी, बस्ती, मोतिहारी, राज्यसभा चुनाव, लालू प्रसाद, लोकसभा उपचुनाव, वाराणसी, संत कबीर नगर, सिवान, सोनभद्र


अक्टूबर 2016 – Anjoria\nडॉ. रामरक्षा मिश्र विमल के डायरी जरूरी बा भोजपुरी के स्वाभिमान से जोड़ल ओइसे त बहुत पहिले से संविधान का आठवी अनुसूची में भोजपुरी…\nअक्टूबर 23, 2016 कार्यकारी सम्पादक\n– लव कान्त सिंह बा अन्हरिया कबो त अंजोरिया कबो जिनगी में घाम बा त बदरिया कबो प्रेम रोकला से रुकी ना दुनिया से अब होला गोर से भी छोट…\nभिखारी ठाकुर के भक्ति भावना में लोक मंगल के आयाम “भिखारी ठाकुर के भक्ति भावना में लोक मंगल के आयाम” रामदास राही के एगो निबंधात्मक पुस्तक हटे, जवना के प्रकाशन…\nजयशंकर प्रसाद द्विवेदी घेंटा मिमोरत तोड़त – जोड़त आपन –आपन गायन अपने अभिनन्दन समझवनी के बेसुरा सुर बिना साज के संगीत साधना . झाड़ झंखाड़ से भरल…\nअक्टूबर 15, 2016 कार्यकारी सम्पादक\nअक्टूबर 12, 2016 कार्यकारी सम्पादक\n– रामरक्षा मिश्र विमल जिम्मेदारी सघन बन में हेभी गाड़ी के रास्ता खुरपी आ लाठी के बल नया संसार स्वतंत्र प्रभार जिम्मेदारी जाबल मुँह भींजल आँखि फर्ज के…\n– जयशंकर प्रसाद द्विवेदी धधके आन्दोलन के अगिया हो , बड़भागी भोजपुरिया . पहिली दरदिया कुल्ही आइके उमड़ल नीको नेवर बतिया मनही में घुमड़ल जुड़े लगने कुल्ही सह्भागिया हो,…\n– लव कान्त सिंह दरद हिया के छुपा रहल बानी लोर पोंछ के मुस्का रहल बानी. कांट के बगिया में हमके फेंकल केहू बनके फूल ओजा भी फुला रहल बानी.…


बिहार में हिट हो गइल चढ़ल जवनिया के गीत – Anjoria\nसिने प्राइम वर्ल्ड के प्रस्तुति आ निर्मात ऋतुराज पाण्डेय के फिल्म “चढ़ल जवनियां भइले जी के काल” के गीत बिहार में हिट हो गइल आ नवहियन के खूबे नीक लागल बा. फिल्म के सगरी गीत रोमांटिक बावे आ श्याम देहाती आ मुनव्वर आजमी के लिखल ह. एह गीतन के संगीत से सँवारे का काम मुनव्वर आ अनुज मैथ्यूज कइले बाड़े. गवले बाड़न सुमित बाबा, तरन्नुम मल्लिक, उदय नारायण झा, कुमार कांछा, अमर केसरी, रूपेश मिश्र, आ हीना पाण्डेय.\nआलोक पाण्डेय के लिखल कहानी पर बनल एह फिल्म के संगीत टी सिरीज पर जारी भइल बा.\nफिल्म के कलाकारन में सिद्धार्थ भारद्वाज, तनिषा सिंह, अमन, सुमित बाबा, करन, पूजा, महेन्द्र भटनागर आ माधुरी मिश्रा के नाम बा.


लग्गी से पानी पिआवल (बतकुच्चन १५५) – Anjoria\nलग्गी से पानी पिआवल (बतकुच्चन १५५)\nApril 23, 2014 Editor भाषा 0\nमौका आ माहौल चुनाव के बा से सभे लग्गी से पानी पिआए में लागल बा. लग्गी से पानी पिआवल एगो मुहावरा ह जवना के मतलब होला झुठहीं के कवनो काम कइल. जवना काम के कवनो फल नइखे मिले वाला. हालांकि सोचेवाली बात बा कि लग्गी का सहारे फल त तूड़ले जाला त फेर लग्गी से पानी पिआवल ओरहन के बात कइसे बन गइल ? वइसे लग्गी से पानी पिआवल बहुते मुश्किल काम होखे के चाहीं काहे कि तनिको हाथ हिलल त पानी जमीन प गिर जाई. एही चलते शायद लग्गी से पानी पिआवे का काम प नेतवन के एकाधिकार जइसन हो गइल बा.\nफेर सोचत बानी कि लगे त नजदीक के कहल जाला आ एह लगे से लगाइत कतना शब्द बन गइल बा. लगे, लगही, लगाइत, लगले, लगुआ, लगावल, लग्गी वगैरह. अब कुछ मजकिया आदमी एहीमें लुगा भा लुंगीओ जोड़ सकेले काहे कि उहो त देहि से लगले रहेला बाकिर हम ना जोड़ब. लगे नियरो होला आ पालेहु. तोहरा लगे का बा सवाल के जबाब दू गो हो सकेला. एक त कि तोहरा अगल बगल में का बा आ दोसरे ई कि तोहरा पाले का बा.\nलगाइत एक से दोसरा का बीच के जुड़ाव भा संबंध बतावेला. लगले भा सटले अगल बगल के मौजूदगी बतावेला. लगुआ आ अगुआ के तुक मिलला का बावजूद लगुआ लगुआ होला आ अगुआ अगुआ. दुनू के एके तरजुई प ना तउलल जा सके. लगुआ जेकरा से लागल रहेलें ओकर मुँहलग्गुओ बन जालें. जबकि अगुआ अगुअई करेला, आगा बढ़के काम सम्हारेला. ओही अगुआ से जब लगुआ सट जालें त अगुआ अगुआ ना रहि जाव नेता बन जाला. लगुआ उनुका के अपना से आगा ना देखे द सँ आ तब नेता अन्हरा बाँटे रेवड़ी वाला अंदाज में घूम फिर अपने के देव वाला बन जाला.\nअब एहिजे देख लीं कि लगे आ लगुआ के फेरा में लग्गी के बात छूटले जात रहल ह. लग्गी लगे से बनल शब्द ह काहे कि लग्गी दूर का चीझु का लगे ले चहुँपा देला आ तब रउरा पर रहि जाला कि लग्गी से फल तूड़ीं भा पानी पिआईं. अब बाचल लागल आ लगावल. काम में लागल आदमी काम का लगे होला, पढ़े में लागल पढ़ाई का नियरा होला. लागल के एगो माने लगातार होखत क्रियो होला, जाए लागल, करे लागल, खाए लागल वगैरह. आ जब दोसरा के कवनो काम में बझा दीहल जाव, कुछ अइसन क दीहल जाव कि कुछ लगातार होखे लागो त ओकरा के लगावल कहल जाला. आग भा झगड़ा लगावल अइसने काम ह. चलत चलत याद पड़ल कि जेकरा से कई पुश्त के झगड़ा होखे ओकरा के चुनाव लड़ा दीहल जाला. कुछ लोग हमरो के सलाह दिहले रहे. बाकिर हम इहे कहि के कगरिया गइनीं कि सगरे कुकुर काशी चलि जइहें त हँड़ियवा के चाटी ?\nकिसान के बेटी बनल बिहार के शान\nविराज भट्ट आ अक्षरा सिंह फेरू ‘दौलत की जंग’ में


बाप मरे अन्हारे घरे, अ बेटवा क नांव पावर हाउस\nसुना ये चिंया ,एक बेर परधान का हो गइला कि समझदार क पोछे बूझे लागला का ? रोडे पे चले में डरे लगत हौ ससुरा कि कही किडनी सरक के ये कोना से वो कोना न चली जाये\nBlog Ganesh Shankar Chaturvedi4July 2017\nरामनाम गुरु क पारा कुछ खासे गरम रहा…\nशुरुआते क बरसात देखकर नया छाता जो खरीद लिए थे ,,अ ई मौसम बेईमान हो गया ,,,,छाता कंधे पे रख ,,बड़बड़ाये जा रहे थे , “ई ससुरा हमके पता रहल कि अगर हम अब्बे छाता कीन लेब त इनकर कुल पानी जरि जाई ,,,केसे ,केसे लड़े अकेले रामनाम | हाँ नाही त| सबकर दुश्मनी बस एक हमहि से रहेला” |\nतब तक उनसे कभी न पटने वाले लंगोटिया यार चियां परधान टकराइये गए | चियां आपन गाय भैस किसी के खेत में घुसा के खेत क सूपड़ा साफ कर देने के लिए विख्यात थे | एक बार गांव में अधिक विद्वान लोग चुनाव लड़ गए आपसे में , तो गांव वाले चिंया को ही जमकर वोट देके परधान बना दिए कि कम से कम खेतवा त बख्शे रहेगा |\nचिंया काहे माने ,उवाची दिए ,,,\n“का मर्दवा रामनाम सबरवे सबेरे का बरबरात हौआ ,,,,,देखत हौवा दिल्लीया में देवर भौजाई के तरह सब लड़त हउए ,अ तू इहा छतवे पे कुर्बान बाड्या” |\nरामनाम ऐसे खिसिआए जैसे किसी दारूबाज का पहिला पैग मुह लगाते ही छीन लिया जाय ,,,\n“सुना ये चिंया ,एक बेर परधान का हो गइला कि समझदार क पोछे बूझे लागला का ? रातभर सूते के नहीं मिळत हाउ |रोड़े पे चले में डरे लगत हौ ससुरा कि कही किडनी सरक के ये कोना से वो कोना न चली जाये | अ तोहके खाली दिल्लीए देखात हव”\nचिंया बोले ,,,तू बुड़बके रही जैबा का मर्दे ,,,,देशवा दील्लीए से न चली ,,,,\nरामनाम को कोई बुड़बक कह दे इतनी मजाल कहाँ ,,,,फायर ,,,,\n“सुना, मरे एक त छाता क पैसा बेजाए गईल ,,अब तू मत सुलगावा ,,,बाप मरे अन्हारे घरे बेटवा क नांव पावर हॉउस”\nचिंया समझ गए , कई पुस्त नेवति देयी गुरुआ भागो ,,,\nरामनाम दौड़ा लिए ,,,“सुना ,सुना,,,ले चली कथा स्वयम्बर क,,कहि डालि हाल जनकपुर क”\nभला अब कहाँ चिंया टिकने वाले ,,,,\nGanesh Shankar Chaturvedi\nBlog 11 October 2020\nThe Legend of Amitabh Bachchan – Ups and Downs of His Life\nApp for taking notes [Android Note Window]\nBlog 30 November 2018\nSigns That Indicate You Should Shift to Cloud Hosting


सेल्कॉन A345C Price in India, Full Specs - 25th May 2020 | Digit\nCurrent Best Price of सेल्कॉन A345C is ₹ 0\nसेल्कॉन A345C Specifications\nमॉडल : A345C\nउत्पाद के नाम : Celkon A345C\nसेल्कॉन A345C Brief Description\nसेल्कॉन A345C Smartphone 3.5 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 320 x 480 पिक्सल तथा पिक्सल घनत्व 165 पर इंच बा | फोन 1 Ghz No कोर प्रोसेसर से संचालित बा और एकर रैम 256 MB बा. सेल्कॉन A345C Android 4.4 ओएस पे काम करेला.\nसेल्कॉन A345C Smartphone June 2014 मे लॉंच भईल रहे|\nफोन Spreadtrum SC6815 प्रोसेसर\nफोन Spreadtrum SC6815 प्रोसेसर से संचालित बा|\nसेल्कॉन A345C मे कनेक्टिविटी के तरीका बा : ,GPS,HotSpot,\nसेल्कॉन A345C के कैमरा मे ,,Video Recording लोड बा|\nसेल्कॉन Campus A35K Remote\nसेल्कॉन Campus Whizz Q42\nसेल्कॉन Millennium Glory Q5\nWriteareview on सेल्कॉन A345C


सुद्ध-असुद्ध – Anjoria\nअप्रैल 7, 2021 कहानी, भोजपुरी, शिव प्रसाद सिंह\n(स्व0) शिव प्रसाद सिंह\nचइत क रात गाँवे में जब उतरेले एगो नसा जइसन पसर जाला सगरी ओर। सुबह होखे के घंटा भर पहिले हवा में गुलाबी सर्दी होला आ देह में अइसन सिहरन कि लागेला कि आजु के रात भाँग छानि के सूतल रहल ह लोग-बाग। कहाउत हव कि सारा जाड़ा एक कम्बल से कट जाला बाकिर चइत के सुबह क जाड़ काटे खातिर सँवरू अपन बछिया बेच के रजाई बनवलन। आज सबेरे-सबेरे सेवा आ सँवरू दूनो जाने बात बे बात पर लड़ गइलें।\n‘देख सँवरुआ’ घरे के चौकठ लांघि के गल्ली में पैर रखते सेवा मिसिर चिल्ला के कहलन- ‘तू काहे के मरले रे पुरसोतमा के?’\n‘ससुर ऊ हमार बेटा हौ। ओके हम मारब काटब त, तू सारे कौन होत हउवे। बीच में पड़बे त अइसन कुजगहाँ मारब कि जावत जिन्दगी रोइ रोइ के बितइबे। ससुर खुदै सहका के ओके सिलेमा देखे के भेजले आ अब तू हमके डाँटे आ गइले।’\nसँवरू पांडे बोललन- ‘चुपचाप चल जो एहीजां से, नाहीं अच्छा ना होखीं। बरिस दिन पर एकै दाईं आवेले होली। एकै बेर जरेला सम्वत्। तू आज चुप रह। तोर मन बहुत बहसल हव त फगुआ बाद गाँवे के खरिहान में होई हमार तोर दंगल, जेतना पवरा होखे देखइहें, कुछ उठाइ मत रखिहे। जो आज भर अउर मुसुक बनाव आ ऐना में अपने चेहरा देख-देख के मुस्किया ले।’\n‘देखा हो मुंशी जी बात तोहरे सामने होत हव’ सेवा मिसिर कहलन- ‘ई नाहीं कि बखत परै त तू बाँये-दाँये झँकिहा। खुल के कहेके पड़ी। जनला! सेवा मिसिर पेड़े के खोंड़रा से ना निकसल हउँअ। मतारी के दूधे के लाज राखबि आ तोहर बढ़ि-बढ़ि के बतिआइब हरमेसा खातिर छोड़ाइ के रहब।’ सेवा बोललन आ जाँघ ठोकलन। ‘तू हमार मुसुक उतरबे, हमरे चेहरवा से हमार मुस्कियाव छीन लेबे स्सारे करमदरिद्दर? तू अपने बेटा पतोह के ना भइले त तू हमार का होबे। कइसन फगुआ आ कइसन संवत्। जब तोर मन में दरार परिए गइल त बरिस दिन का दोहाई का देत हउवे- हो जाव आजे हमार तोर फैसला। सारे तोरे बाँह उखार के तोरे कपारे प ना धइलीं त कहिहे। बकरी के मूत से ई मोछ मुड़वा देब। का गलती कइलस परसोतमा? इहै ना कि आपन मेहरारू लेके बस पर बइठ के चलि गयल बनारस आ दुइठे सिलेमा देख के आ गयल। त तूं का ओकर जान लेबे? स्सारे तोहरे जिन्दगानी में सिनेमा नइखे लिखल त तू का सारे देहात के सिनेमा देखनहरुन के हत्ता करबे?’\n‘तू हमरे घरे के ममिला में नाक मत घुसावऽ सेवा मिसिर। अरे हमसे बिना पुछले साला मउगड़ा पुरसोतिमा बनारस गइल। अपने मेहरारू के सिखाय-पढ़ाय के उल्टा पल्लू क साड़ी पहिनवलस। एतना बड़ा नवहँसाई करा देलस आ तू सार ओकरे ओर से लड़े आ गइले हमसे! तू के हउवे रे? हम अपने बेटा पतोह के बखरी में ना हेले देहलीं त तू ओकर असरन सरनदाता हो गइल? बोल स्सारे। सुना हो मुंशी, धियान से सुना- ई दूसरे के ममिला में टाँग अड़ावे के अपराधो कइलस ऊप्पर से सरवा सेखियो बघारत हव। अब बतावा एक ओर त ई बाप बेटा में लड़ावे क चालो चल देलस आ हमके साला करमदरिद्दरो कहत बा। काहे, कौन दरिदरई देखले रे तू हमार? हम सारे तोरी ओरी के नीचे ना बइठली आजु तक। स्सारे जब तोकें गाँव-गिराँव मूरख कहके तोर अँग-डँग रोक देलस त हमही तोर पच्छ रखलीं। हमहीं बोललीं कि ना? बोल सायर माई के नाम ले के। तोर लाज बचवलीं कि ना?’\n‘अच्छा चुप रह। ढेर बढ़-बढ़ के बतिअइबे त हम तोहरे पेट में से हाथ भर के दाढ़ी खींच के चौराहा पर धइ देब।’\n‘हमरे पेट में कवन दाढ़ी छिपल हव रे’ संवरू पांडे पूछलन। सच कह त तोरे पेटे में जाँघ भर लमकी दाढ़ी हव। तू ससुर उघटा पुरान पर उतरबे त हम तोके बिना नँगिअवले छोरब ना।’\n‘हमरे पेट में कवन दाढ़ी हव, अब बताले त हम अपन बात क अरथ तोकें बताइ देब।’\n‘अरे कवन बात क अरथ समझइबे। तू अपन बड़वरगी देखावे खातिर अँग-डँग वाली बात हजार बार कह चुकल हउवे। देख सँवरू तू हमार अँग-डँग चालू करा के अपने के बचवेले।’\n‘हमरे जजमानन के तोरब बड़ा मुस्किल हव सेउवा। बड़ा मुश्किल। मध्यमा क परीक्षा एही बदे पास कइलीं कि कौना माई क लाल करमकांड करावत क हमार एको सलोक में असुद्ध ना बता सकत?’\n‘त का हम मध्यमा फेल हईं? हमहूं त सँगवे पास कइले हईं कि ना मध्यमा?’\n‘देखा हो मुंसी, एके हम मध्यमा फेल कहलीं हं? बतावा तू’ सेवा कहलन- ‘हम एके फेल कहलीं हं?’\n‘हे पंडित बाबा, हमार पिंड छोड़ऽ तू लोग। तोहन लोगन के बीच में आके के आपन मुँह चुँथवाई। एतना देर से तोहन लोग क बात सुनत हईं बाकिर हम के ईहे ना पता चलल अबहीं तलक कि तू दुनो जने लड़त काहे बाटऽ। कवन बात क झगरा होत हौ ई?’\n‘भाग स्साले मुंसिया’ सँवरू पांडे दूनो हथेली से अइसन घस्सा मरलन कि ऊ मुंशीजी डेराय के गल्ली में भगलन। दुनो ठठाके हँसलन। ‘भाग स्साले, सच्चो बड़ बुरबक बाड़े। एकरा पते नइखे कि हमहन काहे लरत र्हईं। अच्छा सँवरूआ रह जो। हम कौनो दूसर बिचवइत खोज के ले आइब घंटा आध घंटा में। तू ई मत समझ ले कि तोरे डर से हम ई बात कह रहल हईं। हमरे पर विसवास ना होत होय त कवनो दोसर बिचवइत तूंही जा के ले आव। आज हमार तोर त फैसला होई के रही।’\n‘त तू अपन जज ले आवऽ हम आपन। दूनो के बिचवइत बराबर होवे के चहिहन। हव कि ना।’\n‘हौ त, पर जब ले एक्को बिचवइत फँसी नाहीं तब तक का हमहन के सांती मिली?’\n‘हमरी ओर से त तोके सान्ती नाहिये मिली।’\n‘त हम का तोके छोड़ब। हमरियो ओर से तोके सांती ना मिली।’\nओही बखत मिसराइन आ पँडाइन बाहर आ गइलिन- ‘तू बहसल का बाड़ऽ। ई सेउवा क अतियाचार अब सहात नइखे। तू अपन दुआरी दक्खिने ओर खोल ल। जवन गोसैया का मर्जी होई, होवे द। लोग बाग कहेलन कि दखिन मुँहे दुआर असगुन कहाला बाकिर पूरूब रहिके रोज सेउवा से किच-किच के करी?’\n‘अरे बाह भौजाई! कइसन नियाय कइलू ह? बाह बाह।’ सेवा बोललन।\n‘तू पागल हवऽ।’ मिसिराइन बोललीं- ‘तू अपन दुआर उत्तर के खोल ल। बन्द करऽ पच्छिम ओरी क दुआर। उत्तर न त सही कहाला न गलत। मेझराह सगुन हव। मगर ए कदजिम्मी से रोज झाँव-झाँव कइला से त अच्छै न रही।’\n‘तबै तोहन लोगन के सान्ती मिली?’ मिसिर आ पांडे पूछलन।\n‘ई सान्ती के हव रे मिसराइन? ई दूनो सान्ती खातिर एतना लड़ाई काहे छेड़ले बाड़न लोग?’\n‘तू खुदै पता चलावऽ पंड़ाइन। हमहूं के कुछ न कुछ गड़बड़ लागत बा। केहू न केहू के पेट में दाढ़ी जरूर छिपल बा।’\n‘हँ पड़ाइन, दाढ़ी?’\n‘हे भगवान।’ पंड़ाइन सिसके लगलीं आ लिलार पीटत घरे में घुस गइलीं।\n‘कारे बुड़बक सेउवा। देखले का का अरथ होत हव शान्ती के?’\n‘ईहौ ससुरी घुस गइल घरे में, अब का कयल जाव सँवरू भइया।’\n‘हमरे बिचवइत से काम चलि जाइ कि दूगो खोजे के परी?’ सँवरू मुस्किया के पूछलन।’\n‘अरे हँसी ठट्ठा मत समुझऽ एके। तोहार देह ओनच के रख देही भौजइया। सगरी मटरगस्ती हवा हो जाई।’\n‘त तू का अइसहिं छूट जइबा? तोहरो चूल्ल ढीला कइके मानी मिसरइनियाँ। धत्तेरे के। एतना नीक दिन बीतै जात रहल ह कि ई किरकिरा हो गइल। अब चला कौनो बिचवइत खोजा।’\n‘तोहंऊं त खोजा भइया।’\n‘त का एक बिचवइत से काम ना चली?’\n‘कइसन पागल बाड़ऽ हो, बौड़म। मरद-मेहरारू के झगरा में एक बिचवइत रख के हुल्लड़ करइबऽ का?’\n‘हँ यार, हमहूँ कबौ, कबौ बेवकूफ नियर बोल देहिला। हाँ अलगे अलगे अपना मामिला के सुलझावे खातिर बिचवइत बुलावे के परी?’\nबड़ी मुस्किल भइल। लाख कोसिस कइलो प मुंशी के अलावा सेवा के केहू दोसर बिचवइत ना मिलल। सँवरू पूरे गाँव में घूम अइलें बाकिर केहू दोसरा के ममिला में टांग अड़ावे खातिर तैयार ना भइल-\n‘सुनऽ पांडे।’ कालू साह कहलें- ‘कुछ सुलफा चिलम क इन्तजाम करावऽ त हम बिचवइत बन सकीला। तू त इहो जानत होबा कि भौजाई हमरा के हरीचन्दर समझेली। बाकिर हर काम ई हरिचन्दर मुफुत में करे लगी त केतना घाट होई भइया। अपन राम बनिया हईं न। कुछ नगद ना चाहीं बाकी एक भर गाँजा के बिना त हम एमा हाथ ना डालब।’\n‘त सारे तू बनिया बक्काल, हमसे घूस लेइ के तू हम मरद-मेहरारू के बीच समझौता करइबे सारे। अइसन पुराचरन बाँचब कि तोर खटिया कल्हिये उठ जाई।’\n‘राम-राम।’ कालूराम कहलन- ‘भाई ई पुराचरन से त हमके हुराचरनो से अधिका डर लागेला। लोग बाग कहेंले कि सँवरू पांडे जदि मन से पाठ बाँच दें त आगिया बैतालो के बुला सकेलन। त तू मत दीहा गांजा। पकौड़ी आ जिलेबी त खिया सकेला न?’\n‘हाँ खिया देब।’\nदूनो बिचवइत अपने अपने मुवक्किलन के समझावे पहुँचलन। मुंशी अपन कानूनी दाँव लगा देहलन। ‘देखऽ भौजाई’ ऊ मिसिराइन से कहलन ‘आजकल सरकार नान्हें जात वाला चलावत बाड़न स। ओनहन के कहला से सरकार ई मान लेले बा कि आज हिन्दुनों में तलाक होइ जाई। अगर मिसिर चाहें त तोके तीन बार तलाक, तलाक, तलाक कहके घरे से बाहर कर सकेलन।’\n‘का?’ मिसिराइन क आँख चम्मच नियर फइल गइल- ‘ई मिसिरवा हमके तलाक देके डरवावे खातिर तोहँके भेजलस ह? रह पहिले तोहरे मरम्मत कइ देहीं त मिसिर से त बाद में फरिया लेब।’\nओही समय कोने वाले घर से पुरसोतिमा निकलल- ‘अरे चाची ई तोहार काम ना हव। तनी हमहूँ के नया कानून समझे दे। बइठऽ तू। करे मुंसिया तू साले गाँव भर के मर्दुमसुमारी करवले। तनिक बताव त ए गाँव में केतना सान्ती हइन स?’\n‘हम का दिमागे में लिखि के चलल बानी?’\n‘त तू ई बताव कि हिन्दू कोड में तलाक कब लिखाइल?’\n‘अब तू पढ़त बाड़ऽ हम नइखीं जानत। ना होत होई तलाक।’\nतबले सेवा बो आ पुरसोतिमा क मेहरारू, झाड़ू ले के मुंशी पर पिल पड़लीं स। मुंशी क हाय-हाय सुन के सेवा मिसिर के लिलारे पर पसीना आवे लागल।\nएहर कालू राम पांडे के घरे पंड़ाइन के समझवलन कि सान्ती खातिर तोहरा सरबत में काल्ह जहर पिआवे क मनसूंबा बँधले बाड़न पाँड़े। एहसे तू अपने पर अजलेम काहे लेताड़ू। ओनके मौका मत द। सगरी गाँव कही कि पंड़ाइन के दोस नइखे- ई सब सँवरू क चाल बा।\n‘हमरा के मुवा के ऊ सान्ती से बिआह रचावे के सपना देखत बा’ पँड़ाइन रोवे लगलीं। ‘तू हमार हरीचन्दर देवर हउअ कालू साह। जब तू कहत बाटऽ त जरूर ई बात साँच होखी। ई पँड़वा बुढ़ौती में नई नई सादी रचावे खातिर मउर बाँधे में लागल बा। हे भगवान जी ई उफ्फर परो, एकरा बदन में कीड़ा परो- ई हमरा जइसन सती सवितरी नारी के छोड़ के जाने कौन बेसवा से बिआह कइल चाहत बा। हम जानके रहब। हम एके सांती से बिआह नाहीं करे देब। देखीला कि कइसे ई बिआह करेला।’ पड़ाइन बुक्का फाड़ के रोवे सुरू कइलीं तब ले बगल के कमरा में से मिसिर क लइकवा बिरजुआ आइल आ ऊ कालू साह क गदरन दूनो हाथ से पकरि के दबवलस।\n‘हं, हँ अरे हमार जान लेबे का रे बिरजुआ?’ साह जी गर्दन झटकरलन। ‘ए सरवा झगरा से हमार का मतलब। सँवरू जवन कहे के कहलन हं हम उहे कहलीं ह।’\nबिरजुआ मार चप्पल साह क खोपड़ी गरमा देहलस। मचल कउआरोर। संवरू क त साँसे टँगा गइल। ओहर मिसराइन क उग्र रूप देखि के मिसिर सकपकाइल रहलन। आ एहर कउआरोर सुनि के पांड़े के धुकधुकी बढ़ गइल।\nदूनो पास आ के, एहर-ओहर झाँकि के एक दोसरे के आँख में आँख डालि के बोललन स- ‘कहाँ के पचड़ा में फँसली हम सब।’ एक जाना कहें कि सान्ती तूँ कहलऽ दोसर जानी कहें कि ना पहिले तूँ कहलऽ।\nतब ले रघुनाथ उपधिया बगुला के पाँख नियर सफेद धोती-कुर्ता झाड़ि के आ गइलन। ‘ई का होत हव हो सेवा आ सँवरू? तू लोग काहे अइसन रमझौंरा मचवले बाड़ऽ? जमाना एतना खराब आइल बा कि केहू बामन क हित चाहे वाला नइखे। ए सगरो राज में बस रूपइय्या क दबदबा बा। जेकरे पास ऊ हवे ओकरे समान गियानी केहू नइखे। तू सभे आपुस में लड़ि के काहे बदे नाक कटा रहल बाड़ऽ लोग बामन जात क? एही गाँव में एक से एक विद्वान आ जोतिखी होत रहलन। चारों ओर नवरातर में पाठ करावे वालन क अइसन भीर होत रहल कि एक-एक बटुक लोग दस-दस पाठ करत रहलन। ई हमरे आँख के आगे क गुजरल बात बा। केहू कहूँ ना कहल कि फलाँ के दुइयो पाठ नाहीं मिलल एह नवरातर में आ काहे के फलनवाँ के बारह-बारह जजमानन क पाठ करे क न्योतल गयल। फलनवा के बारह ठे कन्हावर मिलल, फलनवा के एगो गंजियो नाहीं नसीब भइल। त भइया तू लोग आपुसे में लड़ि के काहें आपन भविस्स खराब करत बाड़ऽ?’\n‘देखऽ हो सँवरू भइया, कइसन गियान दे रहल बाड़न रघुनाथ उपधिया। अरे ई काहे नाहीं कहत बाड़ऽ चच्चा कि अपने पवरा से, डलिया देइ देइ के खुस कइले बाड़ऽ थानेदार आ अमीन के। बलाक से तोंहके सब कुछ दे रहल बा गवरमिंट। स्साला बीडीओ तोहरे दुआरेहि पलंगड़ी तोड़त बाटे, हमहम जइसन गरीब गुर्बन प आजो अंगरेजी जमाने क कहरै टूट रहल बा।’\n‘देख रे सेवा, इनकर एगो बटुक बारह गो पाठ कइ रहल बा नवरात में। सीरी गनेश जी आए नम‘ सुवाहा। काली मैया आये नमः सुवाहा। गोरया बीर बाबा आये नमः सुवाहा।’\n‘अरे सँवरू पांडे एतना सुद्ध मत बोला कि चच्चा के लिलाटे क चन्दन चड़चड़ा जाये। अरे पइसा से सब होत हव हो संवरू भइया। पइसवे पाठ करावेला, जग्य करावेला आ पइसवे सब असुद्ध के सुद्ध बता देला। बस चच्चा परनाम। तोहार किरपा चाही। हमहन क त पेट बाँधि के सुत्ते के आदत लग गइल बा। परनाम।’\n‘भाड़ में जा तू लोग। सही बातो जब तोहन लोगन के कुनैन जइसन लगत बा त तोहन लोगन के समुझाइब बेवकूफिये बा। जा लोग उफ्फर परऽ। हम काहे अइसन बुड़वकवन से बात करके बेमतलब गारी सुनब। हमसे चिढ़ के तू लोग का कर लेबा?’\n‘हँ चच्चा।’ पाँड़े आ मिसिर हाथ जोरि के बोललन- ‘एही से त हमहन क तीन बार बोललीं हँ सभ- तलाक, तलाक, तलाक।’\n‘सुनत हई जा कि केहू से तीन बार तलाक कहले से कुट्टी हो जाला। त हमहन के अपना हाल पर छोड़ीं रउआ। जेकरे पास नगद नारायन होखे, जेकरा ऊपर गुसैंया क किरिपा होखे, उहै सुद्ध बा।’ सँवरू कहलन।\n‘बिना रुपैया वाला त असुद्ध होखबे करेलन’ सेवा कहलन।\n(परिचय – यूपी के गाजीपुर जिला के जलालपुर गाँव में 19 अगस्त 1928 के जनमल शिव प्रसाद सिंह बनारस हिन्दू विश्वविद्यालय में प्राध्यापक रहलीं. उहाँ के निधन 28 सितम्बर 1998 के भइल रहे.)\n(पाती, मार्च 2021 अंक से)


‘शिवानी के ललकार’ फिलिम के भव्य मुहूर्त – Anjoria\nपिछला दिने पनवेल के सुर्वे फार्म (स्वप्न नगरी) में फोर्टे फिल्म के बैनर में बनत फिलिम “शिवानी के ललकार” के भव्य मुहूर्त पूरा यूनिट का साथे मीडियाकर्मियन का बीच कइल गइल.\nनिर्माता अनंत श्रॉफ आ सुरेश महेश्वरी अपना फिलिम के आगाज़ पर बहुते उत्साहित रहले आ मीडिया कर्मियन के फिलिम से जुड़ल जानकारी दिहले.\nनायिका बाड़ी सुपरस्टार पाखी हेगड़े. कहानी बाप बेटी के भावनात्मक संबंधन प आधारित बा. एह महिला प्रधान फिलिम के कथा आ पटकथा लेखक अउर निर्देशक श्रीनी अल्ल्मसेट्टी हउवे. गीत-संगीत आ संवाद विनय बिहारी के बा. फिलिम मे चार गो आयटम नंबर बा जवना के तड़का लगावत बाड़ी भोजपुरी के आईटम क्वीन सीमा सिंह आ साथी कलाकार. निर्माण नियंत्रक अरशद शेख ‘पप्पू’ आ नृत्य निर्देशक कानू मुखर्जी हउवे.\nमुख्य कलाकारन में कुणाल सिंह, पाखी हेगड़े, उत्तम मिश्रा, बबलू यादव, भोला यादव, राघवेन्द्र, प्रेरणा सुशमा, पल्लवी, राजू सिंह आ कानू मुखर्जी शामिल बाड़े.\nशूटिंग अगिला हफ्ता से पनवेल के लोकेंशनन पर होखी.\nशिवानी के ललकार


टटका खबर, शुक, ३० मार्च २०१२ | Anjoria's Weblog\nटटका खबर, शुक, ३० मार्च २०१२\nPosted on मार्च 30, 2012 by Anjoria\nएनसीसी सगरी राज्यन में एनसीसी एकेडेमी खोले के प्रस्ताव राज्य सरकारन का लगे भेजलसि. गुजरात, पंजाब आ तमिलनाडु में त एह पर कामो शुरू हो गइल बा. एनसीसी के लेफ्टिनेंट जनरल भल्ला कहलन कि मेडिकल आ इंजिनियरिंग में प्रबेश खातिर एनसीसी कैडेटन के सहूलियत मिले के चाहीं.\nबसपा सरकार का समय मूर्तियन आ पार्कन के सुरक्षा खातिर बहाल होमगार्डन के हटा दिहल गइल बा. अब ओह लोग के जरूरत वाला जगहन पर तैनात कइल जाई. मूर्ति आ पार्क के सुरक्षा खातिर अलगा से बहाली का बादो एह होमगार्डन के रिलीज ना कइल गइल रहुवे.\nअयोध्या राममंदिर में रामलला के दर्शन खातिर अधिका भीड़ जुटला का चलते दर्शन के समय दू घंटा अधिका कर दिहल गइल बा. अब दू अप्रेल ले भोरे सात बजे से दुपहरिया बारह बजे ले आ फेर एक बजे से साँझ छह बजे ले दर्शन पूजन कइल जा सकेला.\nराज्य सरकार दूध उत्पादन बढ़ावे खातिर पशुपालकन के हर तरह के सहायता दिहल तय कइलसि. पशुप्रजनन नीति में सुधार करी आ नया डेयरी लगावल जाई. अम्बेडकर नगर में तीन करोड़ के लागत से डेयरी लगावल जाई.\nबेरोजगारी भत्ता खातिर पंजीकरण के तारीख बढ़ा दिहल गइल बा. पंजीकरण का बाद ओकर स्क्रूटनी होखी आ ओकरा बाद बाकी औपचारिकता पूरा भइला पर पैंतीस साल के हाईस्कूल पास बेरोजगारन के एक हजार रुपिया महीन भत्ता दिहल जाई.\nबिहार सरकार पहड़न के खोने पर पूरा तरह से रोक लगावे के फैसला लेबे खातिर एगो उच्च स्तरीय समिति बनवले बिया. अब पहाड़न के खोने के लाइसेंस ना दिहल जाई आ पहिले से दिहल लाइसेंस के नवीकरण ना होखी.\nबिहार में गरीबी रेखा का नीचे वाला परिवारन के संख्या ११२३६६०७ बा जबकि केन्द्र मात्र चालीस लाख बाइसे हजार परिवारन खातिर खाद्यान्न देबेले. एह चलते बिहार सरकार बीपीएल परिवारन के हर महीना पैंतीस किलो अनाज नइखे दे पावत.\nचारा घोटाला के एगो आरोपी ध्रुव भगत जे पहिले विधायक रहलन के गिरफ्तार कर के जेल भेज दिहल गइल बा. ऊ बियफे का दिने अदालत में समर्पण करि के जमानत देबे के निहोरा कइलन बाकिर अदालत से जमानत ना मिलल आ उनुका जेल भेज दिहल गइल.\nछठ पूजा का दौरान पाँव गो नवही पटना का अलग अलग इलाका में गंगा में डूब गइलन. बादमें ओह लोग के लाश निकालल गइल. चार दिन के चैती छठ के पर्व बियफे का दिने खतम हो गइल.\nभारत सरकार के कहना बा कि सेनाध्यक्ष जनरल वी के सिंह पर ओकरा पूरा भरोसा बा. रक्षा मंत्री ए के एंटनी कहलन कि जनरल सिंह का खिलाफ कवनो कार्रवाई नइखे होखे वाला बाकिर उनुकर चिट्ठी लीक करे वाला पर कड़ा कार्रवाई होखी. जनरल सिंह जम्मू से जारी अपना बयान में कहलन कि चिट्ठी लीक होखे के मामिला देश द्रोह जइसन बा आ दोषी पर बहुते सख्त कार्रवाई होखे के चाहीं.\nदिल्ली के एगो अदालत काल्हु बियफे का दिने सेवानिवृत्त लेफ्टीनेंट जनरल तेजिन्दर सिंह के मानहानि याचिका सकार लिहलसि जवना में ऊ सेनाध्यक्ष जनरल वी के सिंह आ चार गो दोसर माथ अधिकारियन पर अपना के बेइज्जत करे के आरोप लगबले बाड़न. याचिका पर सबूत दस अप्रेल के रिकार्ड कइल जाई.\nलोकसभा काल्हु बियफे का दिने न्यायिक मानक अउर जवाबदेही विधेयक-२०१० के पारित कर दिहलसि. एह विधेयक में अधिकतम न्यायिक स्वतंत्रता आ न्यायधीशन के जवाबदेही बढ़ावे क व्यवस्था बावे.\nराज्यसभा बियफे का दिने सीमा सुरक्षा बल संशोधन विधेयक २०११ के टार दिहलसि कि अगिला महीना दिल्ली में होखे वाला मुख्यमंत्री सम्मेलन का बाद एह पर चरचा होखी.\nभठियरपन के भंडाफोड करे वालन के सुरक्षा खातिर आइल विधेयक पर बियफे का दिने राज्यसभा में चरचा ना हो पावल काहे कि विपक्ष अउरी समय चाहत रहे. लोकसभा एह विधेयक के पिछला साल दिसंबरे में पास कर दिहले बिया.\nउत्तराखण्ड के विजय बहुगुणा सरकार बियफे का दिने विधानसभा में विश्वास मत हासिल कर लिहलसि. ओह समय भाजपा के विधायक सदन से बाक आउट कर गइल रहले काहे कि ऊ चाहत रहले कि गुप्त मतदान करावल जाव.\nकेरल उच्च न्यायालय बियफे का दिने इटली के जहाज एनरिका लेक्सी के तीन करोड़ रुपिया के बांड पर छोड़ देबे के आदेश दे दिहलसि.\nकर्नाटक में बियफे का दिने पुलिस पहिले लोकायुक्त रहल न्यायमूर्ति एन संतोष हेगड़े आ आपराधिक जांच विभाग के प्रमुख आर के दत्ता का खिलाफ केस दर्ज कर लिहलसि. भारतीय पुलिस सेवा के अधिकारी हेमंत निम्बालकर शिकायत कइले बाड़न कि एह लोग के लगावल झूठ आरोपन से उनुका मानसिक कष्ट भइल रहे.\nपंजाब में हिंसा का बाद गुरदासपुर शहर में कर्फ्यू लगा दिहल गइल बा. ओहिजा के हालात अब काबू में बावे.\nअमृतसर का लगे भारत पाकिस्तान सीमा पर बीएसएफ से मुठभेड़ में तीन गो तस्कर मरा गइले. एहमें दू गो पाकिस्तानी आ एगो भारत के तस्कर रहुवे.\nअसम के विपक्षी दल विधानसभा के वहिष्कार के फैसला वापिस लिहलन.\nसुप्रीम कोर्ट बेअंत सिंह के हत्यारा बलवंत सिंह राजोआना के बचावे खातिर राज्य सरकार के आलोचना कइलसि.\nपाकिस्तान सुप्रीम कोर्ट ओहिजा के प्रधानमंत्री युसुफ रजा गिलानी के अवमानना के दूसरका नोटिस जारी करे के चेतावनी दिहलसि.\nपाकिस्तान के बलूचिस्तान में गोलीवारी से सात लोग के मौत हो गइल.\nअरब शिखर सम्मेलन के शुरुआत बगदाद शहर में बियफे का दिने भइल. एह सम्मेलन में सीरिया संकट पर विचार होखे वाला बा.\nलियेंडर पेस आ चैक गणराज्य के राडेक स्टेपानेक के जोड़ी मियामी ओपन टेनिस टूर्नामेंट के डबल्स सेमीफाइनल में पहुंच गइल बिया.\nगैल टेस्ट में श्रीलंका इगलैंड के ७५ रन से हरा दिहलसि.\nबांगलादेश क्रिकेट टीम के ओपनर तमिम इकबाल आईपीएल में पुणे वैरियर्स का तरफ से खेलीहें.\nओलम्पिक क्वालिफायर टूर्नामेंट जीते वाली भारतीय हॉकी टीम के बियफे का दिने बेंगलुरु में सम्मानित कइल गइल. हर खिलाड़ी के एक एक लाख रुपिया के चेक दिहल गइल आ होटल अपना तरफ से सबके एक एक गो आईपॉड दिहलसि.\nशुक का दिने भारत आ दक्खिन अफ्रीका का बीच अकेला बीसबीसा मैच होखी. ओने वेस्ट इंडीज आ आस्ट्रेलियो का बीच बीस बीसा मैच होखे वाला बा.\nब्रिक्स संगठन के देश – भारत, चीन, रूस, ब्राजील आ दक्खिन अफ्रीका आजु अपना स्थानीय मुद्रा में व्यापार शुरू करे खातिर दू गो समझौता पर दस्तखत कइले. एहसे एह देशन के अमरीकी डॉलर, यूरो भा पाउंड पर निर्भरता कम होखी आ लेनदेन के लागत घटी.\nबियफे का दिने शेयर बाजार में मामूली गिरावट ६३ अंक के आइल. बाकिर डॉलर का मुकाबले रुपिया बहुते कमजोर पड़ गइल आ एक डॉलर के दाम ५१ रूपिया ४० पइसा हो गइल.\nमहाराष्ट्र सरकार रसोई गैस पर प्रस्तावित पांच प्रतिशत मूल्य आधारित कर में दू प्रतिशत कमी करे के घोषणा कइलसि.


खेल देश-दुनिया मनोरंजन व्यापार\nNov 29, 2011 खबर, खेल, दुनिया, देश, मनोरंजन, व्यापार\n(मंगल, 29 नवंबर)\n2जी स्पेक्ट्रम आवंटन घोटाला में तिहाड़ जेल में बंद रहल द्रविड़ मुनेत्र कड़गम सांसद कनिमोझी आजु मंगल साँझ के रिहा हो जइहन. काल्हु उनुका समेत पाँच गो आरोपियन के दिल्ली उच्च न्यायालय से जमानत मिल गइल रहे. सीबीआई केहू के जमानत के विरोध नइखे करत.\nआजुओ, मंगल का दिने, संसद के दुनु सदन के बईठका ना चल पावल. काहे कि रिटेल व्यवसाय में विदेशी निवेश के मुद्दा पर सरकार पीछे हटल नइखे चाहत आ विपक्ष एकरा के होखे नइखे दिहल चाहत. एह मुद्दा पर यूपीए सरकार के कुछ घटको विरोध जतवले बाड़े जवना में द्रमुक आ तृणमूल शामिल बा. एह मुद्दा पर आजु सबेरे बोलावल सर्वदलीय बईठको बेनतीजा रहल.\nअसमिया लेखिका इंदिरा गोस्वामी के लमहर बेमारी का बाद काल्हु गुवाहाटी के एगो अस्पताल में 69 साल का उमिर में निधन हो गइल.\nमध्य प्रदेश के ग्वालियर जिला में अपर जिला दंडाधिकारी न्यायालय से दू गो मिलावटखोरन पर 10-10 लाख रुपिया के जुर्माना लगावल गइल बा. अब तकले के ई सबले बड़हन जुर्माना बा.\nटीम अन्ना के रामलीला मैदान में अनशन करे के अनुमति अबही दिल्ली नगर निगम नइखे दिहले. ओकर कहना बा कि पुलिस से नो आब्जेक्शन मिलला का बादे अनुमति दिहल जाई.\nराष्ट्रपति प्रतिभा पाटिल आजु मंगल के विश्व भारती के दौरा करीहें.\nकुख्यात नक्सली नेता किशनजी के मरइला के बाद काल्हु सोमार का दिने पश्चिम बंगाल सरकार के वार्ताकार सोमार का दिने शांति प्रक्रिया से पीछे हट गइलन.\nलोकपाल विधेयक पर विचार करे वाली संसद के स्थायी समिति 30 नवंबर ले अपना रिपोर्ट के फाइनल कर सकेले.\nखुफिया विभाग के एगो खास टीम सोमारका दिने इंडियन मुजाहिदीन से जुड़ल आ दिल्ली में कुछ आतंकवादी मामिला में शामिल रहे क आरोपी मोहम्मद इरशाद खान के चेन्नई से गिरफ्तार कर के दिल्ली ले आइल गइल बा.\nहरियाणा के आदमपुर आ रतिया विधानसभा सीट पर होखत उप चुनाव खातिर प्रचार काल्हु साँझ से बंद हो गइल.\nइंफोसिस लिमिटेड में कामकरे वाली एगो महिला सहायक प्रबंधक के लाश सोमार का दिने उनुका बेंगलुरु अपार्टमेंट में फांसी पर लटकल मिलल.\nमणिपुर में 121 दिनों से चलत आ रहल आर्थिक नाकेबंदी सोमार का दिने अस्थायी रूप से हटावे के बात युनाइटेड नागा काउंसिल (यूएनसी) के एगो नेता कहले बाड़न.\nछत्तीसगढ़ के औद्योगिक शहर कोरबा में एगो आदमी का पेट से आपरेशन कर के छह किलो लोहा के सामान निकालल घइल जवना में 421 गो सिक्का आ दर्जनन नट-बोल्ड आ तीन गो चाभी रिंग शामिल रहल.\nराहुल गाँधी के कहना बा कि देश का राजनीतिक हलका में सबले बेसी भठियरपन बा आ एहमें बदलाव ले आवे खातिर नवहियन के आगे आवे के पड़ी.\nमहाराष्ट्र में कपास के न्यूनतम समर्थन मूल्य 6,000 रुपये प्रति क्विंटल करे के मांग लेके सोमार का दिने सड़क जाम कइले भारतीय जनता पार्टी सांसद गिरीश महाजन आ 70 गो दोसरा लोग के गिरफ्तार कर लिहल गइल.\nकेरल मुल्लापेरियार बांध में बढ़त जलस्तर से चिंतित बा आ ऊ नया बांध बनावल चाहत बा बाकिर तमिलनाडु अइसन नइखे चाहत. एहसे केरल में तमिलनाडु का खिलाफ विरोध प्रदर्शन हो रहल बा.\nकेन्द्रीय दूर संचार मंत्री रहल सुखराम के भठियरपन का एगो मामिला में अपना खराब स्वास्थ्य का नाम पर सोमार का दिने जमानत मिल गइल.\nदिल्ली में होखत दू दिन के भारतीय युवक कांग्रेस के सम्मेलन के ‘राष्ट्रीय स्तर पर निर्वाचित पदाधिकारियन के सम्मेलन’ कहल गइल बा जबकि ओह लोग के चुनाव भइले नइखे, “चुनल” गइल बा.\nभारतीय जनता पार्टी जमशेदपुर इलाका में रेलगाड़ियन के रात्रि सेवा बहाल करे के माँग लेके अतवार का दिने प्रदर्शन कइलस जवना चलते चार घंटा ले रेल चक्का जाम रहल !\nअमेरिकी ठिकाना के चले देबे खातिर संयुक्त अरब अमीरातो के अपील पाकिस्तान ठुकरा दिहलसि. ओह ठिकाना से नाटो सेना पाकिस्तान के एगो चौकी पर हमला कइले रहुवे जवना में कम से कम दू दर्जन पाकिस्तानी सैनिकन के जान चलि गइल. एकरा बाद पाकिस्तान अमेरिका के ऊ अड्डा खाली कर देबे के कहले बा. अमेरिकी रक्षा विभाग एह मामिला के अमेरिकी सेना के नेतृत्व में जाँच करावे के बात कहले बा.\nदलाई लामा को ‘मंच’ देबे वला कवनो देश के चीन चेतवले बा कि ई काम चीन के विरोध होई.\nचीन में टीवी धारावाहिकन का बीच विज्ञापन देखावे पर रोक लागल. पहिला जनवरी से ई रोक लाग जाई.\nइराक के राजधानी बगदाद का नियिरा एगो जेला का फाटक का लगे सोमार का दिने भइल आत्मघाती हमला में कम से कम 13 लोग मरा गइल आ 28 जने घवाहिल हो गइलन.\nमुबारक के सत्ता से हटला का बाद मिस्र में पहिला बेर चुनाव करावल जा रहल बा जवना में काल्हु भारी मतदान भइल.\nकेन्द्रीय दूर संचार मंत्रालय कम्पनियन से चर्चा का बादे 3जी रोमिंग पर फैसला करे के बात कहले बा.\nएस्कॉर्ट्स के शुद्ध लाभ एह साल 120 करोड़ रुपये रहल जबकि पिछला साल 137.5 करोड़ रुपया रहल.\nदेश के उद्योग जगत के कहना बा कि खुदरा क्षेत्र में एफडीआई पर राजनीति बंद कइल जाव. उद्योग जगत के लागत बा कि ई फैसला आम आदमी,लघु उद्योग आ किसानन का फायदा में रही.\nबंगाल लॉटरी उद्योग5गुना कर वृद्धि के विरोध कइले बा. राज्य में लाटरी वितरक आ स्टॉकिस्ट सोमार से एकर काम बंद कर दिहले बाड़े. ओह लोग के कहना बा कि अब व्यापार कइल अब मुश्किल हो गइल बा.\nशेयर बाजार में सोमार का दिने तेजी रहल आ सेंसेक्स 472 अंक उउ के बंद भइल.\nबॉलीवुड फिल्मकार महेश भट्ट सोमार का दिने ‘बिग बॉस 5’ के घर में पहुंचले. भट्ट के अगिल फिल्म ‘जिस्म 2’ में लँगटी स्टार सनी लियोन मुख्य भूमिका करीहें.\nअपना फिल्म ‘पंचवटी’ से बौद्ध धर्म से अवगत भइली दीप्ति नवल.\nआजु कटक का बाराबाती स्टेडियम में भारत आ वेस्ट इंडीज का बीचे पहिलका एकदिना मैच होखे जा रहल बा.\n2002 के चैम्पियन रहल भारत के पंकज आडवाणी आपन शानदार प्रदर्शन जारी राखत बेंगलुरु में चलत आईबीएसएफ वर्ल्ड स्नूकर चैम्पियनशिप में दू गो जीत हासिल कर लिहलन.\nमध्यम गति के गेंदबाज प्रवीण कुमार वेस्टइंडीज का साथे होखेवाला पहिला तीन गो एकदिना में ना खेल पइहें. प्रवीण के माँसपेशी में खिंचाव आ गइल बा.\nवर्ल्ड टूर टेनिस में रोजर फेडरर छठवाँ बेर चैम्पियन बनलें.\nअश्विन के दिहल जाई दिलीप सरदेसाई ट्रॉफी.


बतकुच्चन  – ९४ – Anjoria\nJan 16, 2013 बतकुच्चन\nमेरे मन कछु और है, बिधना के कछु और. सोचले त रहीं कि अबकी के बतकुच्चन में एकरा सेंचुरी के चरचा करब बाकि बाबा लस्टमानंद जी दोसर ओर खींच ले गइलन. अब मन से भा बेमन से उनकरे बात करे के पड़ी. पिछला अतवार के बाबा अपना गजइला के चरचा करत कहलन कि बतकुच्चने वाला एकरा बारे में जनता जनार्दन के बुझा सकेलें. बाबा अतना बड़हन जिम्मेदारी मत दीं कि हम बा दीं. लेकिन चलीं हमहूं गजाईं एह गजइला पर.\nगजाइल माने गाज निकाल दिहल. जब दूध भा कवनो घोल के ढेर मथल जाला त ओहमें फेन जइसन बन जाला आ एकरा के गाज कहल जाला. गजाइल मतलब अतना पेरा गइल कि मुँह से गाज निकल जाव. कवनो काम करत करत थाक गइला पर कहल जा सकेला कि हम गजा गइनी अब. हालांकि कुछ लोग अइसन थाकेला कि ओकरा मुँह पर फेफरी पड़ जाला. ओठ सूखला से जवन चमड़ी जस निकलेला ओकरे के फेफरी कहल जाला. चलीं लवटल जाव गजाइल पर. एही से मिलत जुलत कुछ अउरी शब्दन के चरचा कइल जाउ.\nएगो कहाउत ह कि, बबुनी ससुरा ना जाली, मने मने गाजेली. बबुनी के एह गाजे में आ ओह गजइला में फरक होला. एह गाजा के उत्पति गाजा बाजा से लिहल जा सकेला. गाजा मतलब खुशी के प्रकट करे वाला आ बबुनी मन ही मन खुश होली बाकि उपर झाँपर ससुराल जाए से मना करेली. मन में त बा कि जाईँ बाकिर कहीं त कइसे. अब एगो गाजा एक तरह के मिठाईओ के कहल जाला. आटा मैदा सान के वर्गाकार रूप दे के छानल आ फेर चीनी के पाग में पगा के गाजा बनेला. अब रउरा कहब कि हई ल, ई त गजइला का जगहा गाजे लगलन. ठीके कहनी. गाजल के मतलब होला एक के उपर एक धइल, सरिहावल. त बात त सही बा. गजाइल, गाजल, गाजा, गाजा, गाजल एक के उपर एक गजात गइल आ हमार बतकुच्चन बनत गइल. जानत बानी कि रउरा सभे गाजल आ गज़ल में अझूराइब ना काहे कि सभे जानत बाकि गज़ल उर्दू पद्य के एगो शैली ह. हालांकि गज़ल शब्द हरिन के विरह में हरिनि के रोवला के कहल गइल रहे पहिले पहिल. बाद में प्रेम का जंगल में विचरत शायर लोग एकरा के आपन गज़ल बना लिहल. एह बतकुच्चन में गज महाराज छूटले जात रहलन. गज हाथी के कहल जाला आ एगो नापो के. बारह इंची के एक फुट, तीन फुट के एक गज. अलग बात बा कि अब एह नाप के इस्तेमाल दर्जी करसु त करसु केहू दोसर ना कर सके काहे कि तब ऊ गैरकानूनी हो जाई. सरकार मीटर अपना लिहलसि आ गज फुट के लतिया दिहलसि. ठीक वइसहीं जइसे फारेनहाइट के इस्तेमाल रोक के ओकरा जगहा सेल्सियस के इस्तेमाल होखे लागल बा. एगो अउर शब्द जोड़ी याद आ गइल नाप आ माप के. लम्बाई चौड़ाई नपाले, वजन भा मात्रा मपाले.\nचलत चलत पिछला बेर के मूसरी आ मुसरी के बारे में बतावल जरुरी नइखे लागत. काहे कि सभे जानत होई कि एगो मूसल के त दोसरका चुहिया के कहल जाला.\n2 thought on “बतकुच्चन  – ९४”\nहमार इहाँ देहल कमेंट सायद फेन से स्पाम में चलि गइल..संपादक जी से निहोरा बा…की ओके इहाँ ले आईं….सादर।।\nबहुते बढ़िया…हार्दिक आभार…\nहम त बस इहे कहल जाहतानी की गज के एगो मतलब कमानी भी होला ….उ कमानी जवने से सारंगी आदि बजावल जाला…अउर हँ..साथे-साथे गज के एगो अउर मतलब बा….अरलग..यानि व्योड़ा..अरे जवन गउआँ में पहिले केवाड़ी बंद करे खातिर आड़ा लगावल जात रहल ह….यानि अरगल के गज भी कहल जाला।।\nगजाइल…हमरी इहाँ..गजुआइल (साबुन, पेस्ट आदि खूब गजुआता)..की रूप में त खूब चलेगा पर हमरी इहाँ ए संदर्भ में गजाइल से अधिका गजुआइल चलेगा अउर गजाइल गाँजल यानि एकट्ठा कइल अउर बबुनी गाजेली वाला में खूब चलेगा….खैर सब मिलाजुला के हम इ कहल चाहनी की रउरी बतकुच्चन से हमरा बहुते फायदा होला..अउर कवनो सब्द की बारे में गहरा ग्यान मिलेला……लिखत रहीं….सादर।।


‘जख़्मी आशिक़’ के मुहूर्त करावल गइल – Anjoria\n‘जख़्मी आशिक़’ के मुहूर्त करावल गइल\nदीपक जैन के प्रस्तुति आ आर.डी.आर. क्रिएशंस के बैनर तले बने जात भोजपुरी फिल्म ‘जख़्मी आशिक’ के शानदार मुहूर्त हालही में गोरेगांव (पश्चिम) के उषा हाल में सम्पन्न भइल. एकर लेखक-निर्देशक रमा शंकर, संगीतकार सिद्धार्थ-शालिनी, गीतकार संजीत निर्मल, संवाद मो. यूसुफ खान, कैमरामैन जगमिंदर हुण्डल आ कार्यकारी निर्माता शैलेन्द्र प्रताप हउवें.\nजख्मी आशिक में पंकज केसरी, रितिका शर्मा, हीरालाल यादव, असलम खान के मुख्य भूमिका बा. अउरी कलाकारन के चयन जारी बा. एह फिल्म के शूटिंग फरवरी से मुंबई में करावल जाई.\nमुहुर्त का मौका पर अनेके गणमान्य लोग आइल रहे आशीर्वाद देबे. फिल्म का बारे में बतावत एकर लेखक-निर्देशक रमाशंकर बतवलन कि एह फिल्म का जरिये देखावल जाई कि कइसे लोग अपना सवारथ खातिर दोसरा के सपना चूर देला. बाकिर जब समाज में अत्याचार अन्याय बहुते बढ़ जाला तब ओकर खात्मा करे केहु ना केहु अवतार लेइये लेबेला.\n‘सोहाग दान’ के संगीतमय मुहूर्त करावल गइल


अक्टूबर 2013 – Anjoria\nMonth: अक्टूबर 2013\nधनतेरस के परम्परा आजुओ कायम बा\nअक्टूबर 31, 2013 Editor\n– सतीश कुमार सिन्हा तेजी से बदलत जमाना का बावजूद आजुओ धनतेरस के परम्परा कायम बा आ समाज के हर वर्ग के लोग महत्व वाला अनेके सामान खरीदे ला एह…\nचांदीवली में ‘देवरा भईल दीवाना’\nअक्टूबर 29, 2013 Editor\nशूटिंग रिपोर्ट चांदीवली स्टूडियो, साकी नाका, मुंबई में राजकुमार पांडेय के नइकी फिलिम ‘देवरा भईल दीवाना’ के शूटिंग रफ्तार में रहल. भोजपुरी सिनेमा के मेगा स्टार मनोज तिवारी पहिला हाली…\nगाँव के लाल के शूटिंग 25 अक्टूबर से बिहार में\nजीनव आर्ट मूवी के बैनर में बनत फिलिम “गाँव के लाल” ले आवत बाड़े निर्माता एम ए सिवानी.. सामाजिक रीति रिवाजन पर बनल एह फिलिम के निर्देशक जगदीश सिंह बतवले…\nबुढ़वा रंगीला के संगीत मुहूर्त\nस्माइल टेक मल्टी मीडिया प्रा लि. आ फिल्म्स एंटरटेनमेंट के बैनर तले बने जात फिलिम “बुढ़वा रंगीला” के संगीतमय मुहूर्त पिछला दिने मुंबई के गोरेगांव का एक्शन स्टूडियो में नारियल…\nअनिल एंड अनिल फिल्म्स एंटरटेनमेंट के बैनर तले बनल भोजपुरी फिलिम “कच्चे धागे” ले आवत बाड़े निर्माता अनिल कुशवाहा. अनिल कुशवाहा के अबले दू गो फिलिम रिलीज हो चुकल बा.…\nबैंकाक से लवटल भोजपुरियन के स्वागत\nअक्टूबर 26, 2013 Editor\nपिछला दिने बैंकाक में सम्मानित भइला का बद लवटल अखिल विश्व भोजपुरी विकास मंच के प्रदीप सिंह, सुरसंग्राम विजेता अरुण देव यादव, आ मोहन कुमार के टाटानगर टीसन पर भोजपुरिया…\nएक्शन स्टार विराज भट्ट आ नम्बर वन अदाकारा रिंकू घोष स्टारर भोजपुरी फिलिम ‘ई कईसन प्रथा’ एही शुक यानी 25 अक्टूबर के बिहार में रिलीज हो गइल. एकरा रिलीज ला…\nरिगल थियेटर के बैनर तले बनल भोजपुरी फिलिम ‘हंटरवाली’ अगिला 22 नवम्बर के सब जगहा रिलीज होखी. निर्माता मुन्ना रिज़वी, निर्देशक कमर कुरेशी, लेखक लाल यादव, संगीतकार श्याम देहाती, गीतकार…\nएस.जे. सिने वर्ल्ड के बैनर तले बनत भोजपुरी फिलिम ‘नरकटियागंज’ के सगरी बारह गो गाना रिकार्ड करा लीहल गइल बा. एह गीतन के आवाज दिहले बाड़े उदित नारायण, पामेला जैन,…\nभोजपुरी बिहार के भाषा ह बाकिर इक्के दुक्का अभिनेत्री बिहार के हई. ओही बिहारी अभिनेत्रियन में से एगो हई प्रीती सिंघानिया. प्रीती हाल ही में बिहार के जहानाबाद गइल रही…


एक त बाँड़ अपने जइहें नौ हाथ के पगहो ले जइहे – टटका खबर\nटूजी स्पेक्ट्रम घोटाला में आरोपी का रूप में तिहाड़ जेल में बन्द पूर्व दूरसंचारमंत्री ए॰राजा काल्हु अदालत में अपना बयान में प्रधानमंत्री मनमोहन सिंह समेत सगरी पुरनका दूर संचार मंत्रियन के लपेटा में ले लिहलन. उनुका मासूमियत के हद त ई रहल कि कहलन कि उनुका के त पुरस्कार मिले के चाहीं जे दूर संचार सेवा आम आदमी के लायक बना दिहलन. अतना सस्ता करा दिहलन कि आजु सब्जी बेचे वाला आ घर के दाईयन तक का लगे मोबाइल आ गइल बा.\nए॰राजा का बयान का बाद कांग्रेस का तरफ से लीपापोती चालू हो गइल बा आ भाजपा का तरफ से कांग्रेस पर राजनीतिक हमला. कहल जात बा कि जब सगरी कुछ प्रधानमंत्री का जानकारी में भइल त उहो जिम्मेदार बाड़न आ चिदम्बरमो जे वित्त मंत्री का रूप में एह काम के आपन समर्थन दिहले रहलन.\nअपना पर लागल आरोप से तिलमिलाइल चिदम्बरम के कहना बा कि चूंकि कुछ आतंकी वारदातन में हिन्दू संगठनन के हाथ होखे के सुबूत मिलल बा आ सरकार ओह मामिलन का जाँच में तेजी ले आइल बिया एह सबसे घबरा के भाजपा वाले उनुका पर आ दोसरा मंत्रियन पर गलत आरोप लगा रहल बाड़े. ई उहे गृहमंत्री हउवन जे मुंबई पर भइल हाल का हमला के कवनो सुबूत आजु ले ना खोजवा पइलन.


ट्रांसफार्मर्स सीरीज - विकिपीडिया\nफ्रेंचाइज के लोगो (सुरुआती तीन फिलिम में)\nमाइकल बे (1–5)\nट्राविस नाइट (बंबलबी)\nहैशब्रो स्टूडियो (2009–वर्तमान)\nदि बोनावेंचुरा पिक्चर्स (2007–वर्तमान)\nड्रीमवर्क्स पिक्चर्स (2007–2009)\nपैरामाउंट पिक्चर्स (2007–वर्तमान)\n760 मिनट (5 फिलिम)\nट्रांसफार्मर्स फिलिम सीरीज अमेरिकी साइंस फिक्शन फिलिम सभ के एक ठो सीरीज बाटे जे हैशब्रो आ टॉमी नाँव के कंपनी के बनावल खेलवना सभ के ले के गढ़ल गइल कहानी पर आधारित बाटे। एह सीरिज के डाइरेक्टर माइकल बे बाने आ अबले एह सीरीज में ट्रांसफार्मर्स (2007), रिवेंज ऑफ दि फालेन (2009), डार्क ऑफ दि मून (2011) आ एज ऑफ एक्सटिंक्शन (2014) आ चुकल बाड़ी स। एह सीरीज के अगिला फिलिम, दि लास्ट नाइट 21 जून 2017 के रिलीज होखे वाला बा। माइकल बे के अनुसार ई एह सीरिज के आखिरी फिलिम होखी।\nहालाँकि, एह सीरीज के एक ठो पात्र (करेक्टर) बंबलबी के ले के ट्राविस नाइट नाँव के एनिमेशन फिलिम बनावे वाला डाइरेक्टर के फिलिम साल 2018 में आ एगो छठवीं फिलिम 2019 में आई।\nएह सीरीज के डिस्ट्रीब्यूटर पैरामाउंट पिक्चर्स आ ड्रीमवर्क स्टूडियो बाने।\nट्रांसफार्मर्स: दि लास्ट नाइट[संपादन]\nमुख्य लेख: ट्रांसफार्मर्स: दि लास्ट नाइट\nट्रांसफार्मर्स: दि लास्ट नाइट जून 2017 में आवे वाली फिलिम बा जे एह सीरीज के पाँचवीं फिलिम बाटे आ साल 2014 में रिलीज भइल फिलिम ट्रांसफार्मर्स: एज ऑफ एक्सटिंक्शन के सीक्वल हवे। मुख्य भूमिका में मार्क वालबर्ग आ स्टैनली तूसी बा लोग। ई फिलिम 21 जून 2017 के पैरामाउंट पिक्चर्स द्वारा 2D, 3D, आ IMAX 3D फारमेट में रिलीज कइल जाई।\nसंछेप में कहानी ई बा कि, आप्टिमस प्राइम के नामौजूदगी में मानव प्रजाति आ ट्रांसफार्मर सभ के बीच में जुद्ध छिड़ जाला। आपन दुनिया के बचावे खातिर केज यीगर एक ठो एलायंस बनावे लें, बंबलबी के साथ। आक्सफोर्ड इन्वर्सिटी के प्रोफेसर आ खगोलशास्त्री ई जाने के कोसिस करत बाने कि ट्रांसफार्मर सभ काहें बेर-बेर धरती पर आवत रहे लें।\n↑ Beard, Lanford (2012-02-14). "Michael Bay will direct the next 'Transformers,' but first he's pumped for 'Pain and Gain'". Insidemovies.ew.com. पहुँचतिथी 2012-05-08.\n↑ "Michael Bay To Direct 'Transformers 4,' Producer Confirms". Movienight.mtv.ca. 2012-02-14. पहुँचतिथी 2012-05-08.\n↑ "Producer Lorenzo Di Bonaventura Says 'Transformers 4' Coming For Summer 2014 | The Playlist". Blogs.indiewire.com. पहुँचतिथी 2012-05-08.\n"https://bh.wikipedia.org/w/index.php?title=ट्रांसफार्मर्स_सीरीज&oldid=646599" से लिहल गइल\nफोटो साइज पैरामीटर के साथ फिलिम लेख\nएह पन्ना पर आखिरी बेर संपादन 8 दिसंबर 2018 के 12:34 बजे भइल रहल।


रोहिनवा गाँव, बेलदौर (खगड़िया) - यूनियनपीडिया, अर्थ वेब विश्वकोश\nरोहिनवा बेलदौर, खगड़िया, बिहार स्थित एक गाँव है। .\nनई!!: रोहिनवा गाँव, बेलदौर (खगड़िया) और बिहार · और देखें »\nनई!!: रोहिनवा गाँव, बेलदौर (खगड़िया) और बेलदौर प्रखण्ड (खगड़िया) · और देखें »\nनई!!: रोहिनवा गाँव, बेलदौर (खगड़िया) और भोजपुरी भाषा · और देखें »\nनई!!: रोहिनवा गाँव, बेलदौर (खगड़िया) और मगही · और देखें »\nनई!!: रोहिनवा गाँव, बेलदौर (खगड़िया) और मैथिली भाषा · और देखें »\nनई!!: रोहिनवा गाँव, बेलदौर (खगड़िया) और हिन्दी · और देखें »\nनई!!: रोहिनवा गाँव, बेलदौर (खगड़िया) और खगड़िया · और देखें »\nनई!!: रोहिनवा गाँव, बेलदौर (खगड़िया) और अंगिका भाषा · और देखें »\nनई!!: रोहिनवा गाँव, बेलदौर (खगड़िया) और अंग्रेज़ी भाषा · और देखें »\nनई!!: रोहिनवा गाँव, बेलदौर (खगड़िया) और उर्दू भाषा · और देखें »


कबाड़ ल अगर कबाड़ सकऽ – टटका खबर\nJun 26, 2021 आतंकी, कश्मीर, केजरीवाल, ट्वीटर, डीआरडीओ, पिनाका रॉकेट, मोदी सरकार, रविशंकर प्रसाद, शेयर बाजार, हिन्दू वोट\n(टटका खबर, शनीचर, आषाढ़ अन्हरिया दूज, 2078 विक्रमी)\nदेश के केंद्रीय कानून मंत्री रविशंकर प्रसाद अपना कमजोरी के सुबूत देत काल्हु घिघियात लउकलें जब ट्विटर उनुकर अकाउंट कुछ देर ला सस्पेंड कर दिहलसि. ट्वीटर एक तरह से उनुका के आ देश के कानूनो के एक तरह से चुनौती दिहले बावे कि कबाड़ ल अगर कबाड़ सकऽ. गुजरात के दोसरका मोहनदास बने का फेर में मोदी सरकार के बेंवत अइसन नइखन रहि गइल कि ऊ अपना दुश्मनन से निबट सको, अपना समर्थकन के रक्षा कर सको, पालघर के साधुवन के हत्यारन के सजा दिलवा सको, कश्मीर के हिन्दुवन का साथे न्याय कर सको, अनुच्छेद 30 हटवा सको, करोड़ों के बकाया बिजली बिल का बावजूद जामा मस्जिद के लाइन कटवा सको, दिल्ली घेर के सात महीना से बइठल आढ़तियन के दलालन के हटवा सको, मौलाना साद के पता लगवा के गिरफ्तार कर सको, देश में धर्मांतरण के बढ़त रोकवा सको, मंदिरन के कमाई पर सरकारी कब्जा हटवा सको. मोदी सरकार एही सोच से निफिकर बिया कि देश के हिन्दूवन का सोझा कवनो दोसर विकल्प नइखे. इस्लामी मानसिकता वाला नेहरू आ कांग्रेस का कार्यकाल में मुसलमान शिक्षा मंत्रियन के कारस्तानी लोग रोजे देखत बा, सेकूलर गोलन के हिन्दू विरोधी रुख रोजे देखत बा देश के हिन्दू. भाजपा के वोट ना दी त का कारसेवकन पर गोली चलवावे वाला मुलायम के गोल के वोट दी जे अबहिएँ धमकावल शुरु कर दिहले बावे कि 2022 में खेला होई आ सपा के सरकार बनला का बाद सगरी विरोधियन के हिसाब चुकता कइल जाई. ओकरा तृणमूल के खेला होबे से अतना डर ना लागे जतना डर अमित शाह आ मोदी के कायरपना से बावे.\nकाल्हु शुक का दिने जम्मू-कश्मीर के शोपियां जिला में सुरक्षा बल एगो आतंकी के मार गिरवलें आ लश्कर-ए-तैयबा के एगो आतंकी हरदी-गुरदी बोल दिहलसि. बतावल गइल कि खुफिया जानकारी का बाद सेना, केंद्रीय रिजर्व पुलिस बल आ पुलिस के विशेष अभियान समूह हाजीपोरा में साझा घेराबंदी आ तलाशी अभियान चलवलें त लुकाइल आतंकी गोली चलाने लगले सँ, जबाबी गोलीबारी में एगो आतंकी खेत हो गइल आ एगो दोसर आतंकी अपना एके 56 राइफल का साथे समर्पण कर दिहलसि.\nरक्षा अनुसंधान आ विकास संगठन (डीआरडीओ) बियफे आ शुक का दिने अपना देशे में बनल पिनाका रॉकेट 25 बेर दगलें आ हर बेर निशाना मारे में सफल रहलें. पिनाका रॉकेट 45 किलोमीटर दूर तक के निशाना मार सकेला. (फोटो All India Radio News के ट्वीटर हत्था से)\nकोरोना कहर के दुसरका लहर का दौरान दिल्ली के मुख्यमंत्री केजरीवाल के सनक से पता ना कतना लोग के मौत भइल होखी. भाजपा के कहना बा कि सुप्रीम कोर्ट का आदेश का बाद बनावत गइल एगो ऑडिट बोर्ड अपना अंतरिम रिपोर्ट में बतवले बा कि केजरावाल दिल्ली के जरुरत से चार गुना बेसी ऑक्सीजन मँगवा लिहलें. एह चलते जरुरत वाला कई राज्यन के आक्सीजन सप्लाई में बाधा आइल आ एह चलते बहुते रोगियन के मौत होखे से नकारल ना जा सके. ओने दिल्ली के उपमुख्यमंत्री सिसोदिया के कहना बा कि अइसन कवनो ऑडिट भइले नइखे. धेयान देबे जोग बा कि ऊ आक्सीजन जरुरत बढञा के बतवला के विरोध नइखन करत. जइसे कि कवनो चोर चोरी से ना नकारे बाकिर कहे कि ओह चोरी के कवनो मुकदमे नइखे भइल.\nदुनिया के बाजारन से मिलल संकेतन का भरोसे देश के शेयर बाजार में काल्हु लिवाली देखल गइल. रिलायंस के शेयर गिरला का बावजूद सेंसेक्स आ निफ्टी दुनु में बढ़त दर्ज कइल गइल. सेंसेक्स 52925 अंक पर आ निफ्टी 15807 अंक पर बंद भइल.


‘धड़केला करेजवा तोहरे नाम’ के शानदार मुहूर्त भइल | Anjoria's Weblog\n‘धड़केला करेजवा तोहरे नाम’ के शानदार मुहूर्त भइल\nPosted on फ़रवरी 17, 2012 by Anjoria\nत्रिलोक चित्र मंदिर के बैनर तले बनेवाली निर्माता अजीत श्रीवास्तव आ निर्देशक यशवंत सिंह ‘यश’ के नइकी भोजपुरी फिल्म ‘धड़केला करेजवा तोहरे नाम’ के भव्य मुहूर्त हालही में गोरेगांव पश्चिम के फिल्मिस्तान स्टूडियो का सोझा बनल प्लेटिनम रिकार्डिंग स्टूडियो में करावल गइल. एह मौका पर बधाई देबे आइल रहले भोजपुरी फिलिमन के चर्चित नायक कुंवर विक्रांत सिंह आ भोजपुरी वर्ल्ड के नइकी सनसनी मोनिका सिंह बत्रा.\nएह फिल्म के प्रस्तुतकर्ता हउवन ज्ञानेन्द कुमार जे बहुते उत्साह में बाड़न. निर्माता अजीत श्रीवास्तव आ निर्देशक यशवंत सिंह ‘यश’ के एगो अउर भोजपुरी फिल्म ‘सईंया अरब गईले ना’ अपना शूटिंग का पहिलही से खूब चर्चा में बावे. ‘धड़केला करेजवा तोहरे नाम’ का बारे में बतियावत निर्माता अजीत श्रीवास्तव आ निर्देशक यशवंत सिंह उमेद जतवले कि ई फिलिम हर वर्ग के दर्शक के नीमन लागी.\n“धड़केला करेजवा तोहरे नाम’ के गीतकार एस. कुमार, शंकर सैदुरी अउर अशोक सिन्हा, संगीतकार गुणवंत सेन, कार्यकारी निर्माता अनिल कुमार गुप्ता, दीपशिखा गुप्ता, शशांक श्रीवास्तव आ आर.पी. सिंह, सहयोगी निर्माता प्रियदर्शी श्रीवास्तव ‘विक्की’, कहानीकार मोनिका सिंह, पटकथा आ संवाद लेखक शंकर सैदपुरी, नृत्य निर्देशक कानू मुखर्जी, आ कैमरामैन प्रमोद पांडे हउवन.\nफिल्म के शूटिंग जल्दिये जौनपुर में कइल जाई.जल्द की जायेगी.\n(शशिकांत सिंह आ रंजन सिन्हा के रपट से)\nThis entry was posted in इण्डस्ट्री न्यूज, फिल्म and tagged धड़केला करेजवा तोहरे नाम by Anjoria. Bookmark the permalink.


पड़रौना - विकिपीडिया\nपड़रौना राजदरबार के गेट\nपुकार नाँव: पड़ौना\nउदित नारायण इंटरमीडिएट कॉलेज, पड़रौना\nपड़रौना या पडरौना भारत देश की उत्तर प्रदेश राज्य की उत्तरी पूरबी सीमान्त इलाका में एगो शहर बा जेवन जिला कुशीनगर के मुख्यालय हवे। ए शहर के प्राचीन नाँव पावा बतावल जाला जेवन मल्ल क्षत्री लोगन क राजधानी रहे। इहंवे से कुछ दूरी पर भगवान बुद्ध चुन्द नाँव की लोहार की घरे आपन आखिरी भोजन कइला की बाद बीमार पड़ल रहलें। प्राचीन पावा क अवशेष वर्तमान फाजिलनगर से थोड़ी दूर पर मानल जाला। एकरी नाँव की बारे में इहो मान्यता बा कि भगवान राम इहँवा कुछ समय बितावलें आ भगवान राम की पद से रौंदा अस्थान पदरौना आ फिन बाद में पडरौना हो गइल।\nवर्तमान समय में ई शहर कुशीनगर जिला के मुख्यालय बा आ आसपास की इलाका की लोगन के बाज़ार से ले के शिक्षा आ रोजगार के मौका उपलब्ध करावत बा। इहाँ एगो चीनी मिल बा जेवन गन्ना उद्योग खातिर महत्वपूर्ण बा। उदित नारायण पोस्ट ग्रेजुएट कालेज ए इलाका में शिक्षा के महत्वपूर्ण केन्द्र बाटे।\n4 फोटो गैलरी\nपड़रौना या पडरौना क प्राचीन नाँव पावा बतावल जाला। प्राचीन काल में पावा (वर्तमान पड़रौना) मल्ल गणराज्य के राजधानी रहे आ इहँवा एगो संसद जइसन संथागार से ए इलाका क शासन चलावल जाय।\nभगवान बुद्ध मल्ल लोगन के आमंत्रण पर इहँवा आ के उपदेश दिहलीं आ इहंवे चुन्द नाँव की लोहार की घरे आपन आखिरी भोजन ग्रहण कइलिन। एकरी बाद उहाँ के कुशीनारा या कुशवती की जंगल तक पहुँच के ककुत्था नदी पार क के तबियत खराब हो गइल। हालाँकि गौतम बुद्ध आनंद से कहलीं कि चुन्द से कहि दें कि ओकरी दिहल भोजन में कौनो खराबी ना रहल ह आ अब हमार परिनिर्वाण के समय आ गइल बा। एकरी बाद भगवान बुद्ध आपन अन्तिम उपदेश दिहलें आ परिनिर्वाण प्राप्त कइलें। जहाँ भगवान बुद्ध के परिनिर्वाण (देह त्याग) भइल ओ अस्थान के अब कुशीनगर की नाँव से जानल जाला आ इहँवा परिनिर्वाण मंदिर आ रामभर स्तूप आज की समय में बौद्ध धर्म के तीर्थ आ पर्यटन केन्द्र की रूप में बा।\nमहाजनपद काल में ई इलाका कोसल की अंतर्गत आवे आ महाराजा प्रसेनजित की मरला की बाद ए क्षेत्र में छोट-छोट राज्य अस्थापित हो गइलें। मगध साम्राज्य की विस्तार की बाद ई क्षेत्र मगध की शासन में चलि गइल। मध्यकाल आ एकरी बाद के इतिहास बहुत न मालूम बा।\nपड़रौना की नाँव के एगो अउरी उत्पत्ति बतावल जाला। कहल जाला कि भगवान राम ए क्षेत्र में कुछ समय रहलें आ उनकी पद से रौंदल इलाका के पद+रौंदा कहल गइल आ इहे बाद में पड़रौना हो गइल।\nपड़रौना शहर क भूगोलीय अवस्थिति 26.9 उ. अक्षांश आ 83.98 पू. देशांतर पर बा। गोरखपुर से लगभग 75 कि.मी. पुरुब ओर आ देवरिया से ## कि.मी. उत्तर ओर स्थित बा।\nभूआकृति विज्ञान की हिसाब से ई शहर मध्य गंगा मैदान की उत्तरी हिस्सा में बा आ एकरी कुछे उत्तर में तराई क इलाका शुरू हो जाला। जमीन जलोढ़ चट्टान से बनल बा आ ई जलोढ़ हिमालयी नदियन की द्वारा ले आवल अवसाद की निक्षेप से बनल बा। ज़मीन क सामान्य ढाल दक्खिन-पच्छिम से उत्तर-पूरुब ओर बा। पड़रौना से सटले उत्तर ओर वाणी नदी बहत रहे जेवना के धारा चीनी मिल बनवावे खातिर मोड़ दिहल गईल। वाणी नदी पच्छिम से पूरुब ओर बहे आ फिर उत्तर की ओर मुड़ के बेलवाँ जंगल कि लगे झरही नदी में मिल जाय। पड़रौना से थोड़ी दूर पहिले पच्छिम ओर ए में से एगो नाला खनवा के एकर पानी पहिलहीं झरही की ओर मोड़ दिहल गइल बा। लेकिन तबो अभिन ले एकर पुरान थाला मौजूद बा आ बरखा भइला पर पानी से भर जाला। चीनी मिल क ठंढा करे वाला फौवारा तालाब (cooling pond) आ दरबार क रामधाम पोखरा एही वाणी नदिए क हिस्सा हउवे।\nजलवायु नम शीतोष्ण प्रकार के बा। जाड़ा, बसंत, गर्मी, बरसात क ऋतु पावल जालिन। मई के महीना में लूहि बहला पर प्रचंड गर्मी पड़ेले। तराई क इलाका नज़दीक रहला से इहाँ बरखा पहिले शुरू हो जाले आ ढेर होले। मानसून क आगमन लगभग 10 जून के। होला जाड़ा में कुहरा पड़ेला आ शीतलहरी की समय न्यूनतम तापमान5°C से नीचे भी चलि जाला। लूहि आ शीतलहरी की चरम तापमान की अलावा बरसात के उमस भरल गर्मी भी बहुत कष्टदायक होले। बाकी समय मौसम सुहावन रहेला।\nमाटी में नमी बहुत समय ले रहेले आ जमीन की नीचे पानी क लेवल (जल-स्तर) अबहिन बहुत नीचे नइखे गिरल। पड़रौना की दक्खिन ओर से बड़की नहर गुजरेले जेवना से जल स्तर सामान्य से ऊपर रहेला।\nमुख्य फसल गन्ना आ धान बा। व्यापारिक कृषि की रूप में हरदी, पपीता, केला इत्यादी क खेती भी होला।\nपड़रौना नगर पालिका क्षेत्र में कुल 25 ठे वार्ड बा आ कुल जनसंख्या 47,723 बाटे।\nदरबार में राधाकृष्ण के मंदिर\nउदित नारायण डिग्री कॉलेज के गेट\nडिग्री कॉलेज, उदित नारायण इंटर कालेज के फील्ड से देखला पर\nउदित नारायण इंटर कॉलेज\n↑ P. DubD. ey 1996.\n↑ "Padrauna City Population Census 2011 - Uttar Pradesh". Census2011.co.in. पहुँचतिथी 2016-06-18.\nD. P. Dubey (1996). Rays and Ways of Indian Culture. M.D. Publications Pvt. Ltd. ISBN 978-81-85880-98-3. CS1 maint: ref=harv (link)\n"https://bh.wikipedia.org/w/index.php?title=पड़रौना&oldid=674887" से लिहल गइल\nएह पन्ना पर आखिरी बेर संपादन 22 जून 2020 के 09:15 बजे भइल रहल।